qundao/data-zh-poetry huggingface dataset:
十二时慢·和鹤林靖韵
作者：沈曾植
朝代：清
体裁：词

木兰花，玉溪悟后，的的假中不二。秋思耗、悲来笑矣。露滴幻香愁蕊。汉国山河，秦关明月，楚客回风意。咽竞气，千载缠绵，鬼带殇戈，莫近汨罗宵济。夜向晨，斗杓酹地。星霣吠流离碎。如此江山，适来夫子，郁㱅钟山翠。问归人归未，不是漆园早计。大明王，西飞孔雀，覆遍光明金翅。一念千年，十身九界，云海搴衣至。任蟪蛄朝菌，斗诤黄帝岁。此心不去，也非来薏，妙莲华里。
十二时慢·和鹤林靖韵
作者：沈曾植
朝代：清

木兰花，玉溪悟后，的的假中不二。秋思耗，悲来笑矣。露滴幻香愁蕊。汉国山河，秦关明月，楚客回风意。咽竞气。千载缠绵，鬼带殇戈，莫近汨罗宵济。夜向晨，斗杓酹地，星霣吠流离碎。如此江山，适来夫子，郁㱅钟山翠。问归人归未，不是漆园早计。大明王，西飞孔雀，覆遍光明金翅。一念千年，十身九界，云海搴衣至。任蟪蛄朝菌，斗诤黄帝岁，此心不去，也非来薏，妙莲华里。
十二时慢·和鹤林靖韵
作者：沈曾植
朝代：清

木兰花，玉溪悟后，的的假中不二。秋思耗，悲来笑矣。露滴幻香愁蕊。汉国山河，秦关明月，楚客回风意。咽竞气。千载缠绵，鬼带殇戈，莫近汨罗宵济。大明王，西飞孔雀，覆遍光明金翅。一念千年，十身九界，云海搴衣至。任蟪蛄朝菌，斗诤黄帝岁，此心不去，也非来薏，妙莲华里。
十四日晨起简詽斋
作者：沈曾植
朝代：清
体裁：七言律诗

醉唱侬家七返丹，华阳服是楚囚冠。上生睹史归依处，变相明王炽盛观。百劫不迷臣宝愿，九围重式泰山安。常娥作證吴刚侍，破碎山河影忍看。
十月
作者：沈曾植
朝代：清
体裁：七言律诗

坐阅沧桑三十年，辨才老去益便便。清脩黯黮盟廉善，末法纷挐要觉贤。十月阳春寒乍暖，五更鼓角耿无眠。耦耕有约甘衰贱，那得周南负郭田。
十月望日超社第十二集完巢招集樊园分韵得五物各赋七言古体
作者：沈曾植
朝代：清
体裁：古风

青天寥寥梦蝶翻，白日昭昭驹隙歘。出亦愁复入亦愁，黄落山川莽纡郁。朝来揽镜顾自笑，浩浩阴阳尔何物。末生寄若桑丑条，局处艰于虫步屈。南西风自浙河来，暖日晴川一除祓。完巢老人顽自适，京洛故衣尘尚黦。干呕淡闷竟何如，勉共媻姗镇煎厥。乾噬相怜齿犹在，颠颐自信经非拂。近闻四彗牵牛次，肉眼谁当问婴茀。江乡难得是丰年，且与残黎共糠籺。报施直为通三有，生灭聊须观八不。出门已见雨霏微，失喜前途洗尘坲。
南市
作者：沈曾植
朝代：清
体裁：七言律诗

南市喧阗夜未央，栈车轣辘路方长。归来小极甘寒具，客去孤怀得定光。海月夜升东壁静，胡床跂对北风凉。诙谐沈默都无似，惭愧侏儒粟一囊。
南歌子
作者：沈曾植
朝代：清

子夜声先变。丁娘索尽多。柰向薄情何。王孙珍重出，踏春莎。密字仙家授，飞轮上苑迎。捩转九华灯。胸前香緤印，秘层层。玉简晨朝斗，青词夜拜章。清磬落斋房。谪仙分道去，出寥阳。
南歌子
作者：沈曾植
朝代：清
体裁：词

月约寻翻误，春愁梦惯疑。壁弓杯影任娇痴。忘却一彄银约定情词。子夜歌频变，秦筝调更移。簪花新格写乌丝。认得三星带月小名儿。
南歌子
作者：沈曾植
朝代：清
体裁：词

黄叶秋娘面，青山倦鸟心。当筵直道酒杯深。门外天涯落月带横参。小印绸缪篆，明珠缭绕簪。芙蓉三变曲池阴。但拒霜华莫负日华心。
南歌子
作者：沈曾植
朝代：清

黄叶秋娘面，青山倦鸟心。当筵直道酒杯深。门外天涯，落月带横参。小印绸缪篆，明珠缭绕簪。芙蓉三变曲池阴。但拒霜华，莫负日华心。
南歌子·其一
作者：沈曾植
朝代：清

子夜声先变。丁娘索尽多。柰向薄情何。王孙珍重出，踏春莎。
南歌子·其一
作者：沈曾植
朝代：清
体裁：词

子夜声先变，丁娘索尽多。奈向薄情何。王孙珍重出，踏春莎。
南歌子·其三
作者：沈曾植
朝代：清
体裁：词

玉简晨朝斗，青词夜拜章。清磬落斋房。谪仙分道去，出寥阳。
南歌子·其二
作者：沈曾植
朝代：清
体裁：词

密字仙家授，飞轮上苑迎。捩转九华灯。胸前香緤印，秘层层。
南皮公霜郊校射即席赋呈
作者：沈曾植
朝代：清
体裁：古风

世间攦竞工倕指，拱手与人家国事。西来老胡歌文康，手摩日月天氐昂，神通千臂不可量。顾视若菌民，折箠鞭众羊。抱冰老人校兵返，置酒楼船中饮叹。为将古语例今情，头目须要手足捍。古彊有足无足判，今彊有手无手断。长兵倍身助远攻，志虑血气程其弓。行不能持射不中，有臂乃与孑孓同。家具犀渠户鹤膝，藏器在民民载国。千人所指气成疮，何况神珠加手力。宗庙齐豪猎齐足，吾愿编氓齐手握。机关便习合形骸，招的无虚如土肉。恒河沙界火人伏，弹雨枪林藏比屋。挟岱擘华一举劳，裂鹫摧狮惟所欲。无足之国敌所蹂，有手之国恣旋抽。手能强心目导手，天下正在十指头。公言切复切，吾意犹未毕。安得一目之民两厥明，歧舌之民壹厥声。蜮国毒消鬼国晓，大钧一铸形天贰负欢头凿齿荡涤无留形。世间万物待回斡，天地南北犹亏倾，黄河可塞金可成。祝公难老加餐饭，岁岁霜郊校射行。
南皮公青山大阅偕节庵往观·其一
作者：沈曾植
朝代：清
体裁：七言律诗

鼜鼓三传晦雾开，信知人定自天回。成军三楚多君子，受射诸郎有隽才。马足籋云高岭度，虬髯照雪令公来。视新听眇无穷意，藏密先从九地推。
南皮公青山大阅偕节庵往观·其二
作者：沈曾植
朝代：清
体裁：七言律诗

年少未骑生马驹，老跨款段从騊駼。森严师孑闻荆楚，习积机关较墨输。身手世间须攫搏，罪言往事重嗟吁。鲰生壮事终无分，惭愧山前识垒图。
南风
作者：沈曾植
朝代：清
体裁：七言律诗

南风髑髅生齿牙，川原白骨乱如麻。大猛火聚一燔焫，涂毒鼓闻空痛嗟。天狗有声雷堕地，鬼目相看血是花。如何日月眼长闭，忍蟆皤腹长爬沙。
卞中丞夜镫课读图为卞薇阁观察题
作者：沈曾植
朝代：清
体裁：古风

安石榴花冬复荣，昔闻异瑞谈贤兄。南楼图展曼陀室，息壤未报心怦怦。江楼一别不重见，桑叶乾枯海尘旋。苍凉感旧为伤时，流落他乡复异县。颀颀卞君排闼来，衔袖一卷珍图开。秋镫昔闻今得见，楚弓已失天重回。中丞持节临浙水，我祖词林申馆谊。尚书秋冷白云司，我府君游同臭味。两家三世通缟纻，家乘分明四朝具。联翩旧事思复思，断续长歌句非句。安石榴花贤母诚，岂惟门庆兆邦桢。五世不渝君子泽，九宗难恝故家情。流离琐尾非蕉萃，万一榴花重蓓蕾。金粟堆前松已荣，王家堂下槐还翠。两番诺责一年踰，太息衰翁秃笔枯。君家政见门材起，会选青钱复五铢。
卧病简抱冰尚书
作者：沈曾植
朝代：清
体裁：七言律诗

口腹犹疑累世间，高居何用称便安。秋心总愧黄华杰，天运长知柏石艰。契阔清游虚月夜，嵯峨忧绪极乾端。尚书万病医王手，肯与维摩发药看。
即事六首·其一
作者：沈曾植
朝代：清
体裁：五言律诗

二月今二日，行人江上来。鸟飞不动影，龙在默闻雷。花信先诗发，帘波荡日回。悤悤草书就，应是墨卿催。
即事六首·其三
作者：沈曾植
朝代：清
体裁：五言律诗

春晓罨春阴，春华窈窕心。山凭云点缀，水与影清深。细草遥迎屦，幽兰不入琴。露台迎阊阖，风至一披襟。
即事六首·其二
作者：沈曾植
朝代：清
体裁：五言律诗

行止都无着，江湖望欲迷。病寻兵解快，言有鬼中稽。经说脩邻氏，阴阳误计倪。一尘周法遍，物物故难齐。
即事六首·其五
作者：沈曾植
朝代：清
体裁：五言律诗

密意长无尽，陈荄即渐滋。谈馀闻鹊喜，根到有龙知。四望登楼眼，三年畜艾思。雁行齐比首，殷重七徽思。
即事六首·其六
作者：沈曾植
朝代：清
体裁：五言律诗

说鬼黎人解，搜神晋纪参。杂华张帝网，小草落诗龛。沙阔连江净，云阴竟日昙。从容罢嵇锻，圹埌一焦庵。
即事六首·其四
作者：沈曾植
朝代：清
体裁：五言律诗

宿雨净庭砌，食时观乍新。鸟声如说法，鱼乐自亲人。孚甲皆元气，乾坤积字身。翛然行饭罢，庄对主林神。
即事杂书五叠前韵呈敏斋
作者：沈曾植
朝代：清
体裁：七言律诗

乾象占咨庾季才，春秋义举董生杯。鲁尪天赦骄阳暴，楚望秋知木叶催。茗碗偶然逢水厄，书城勤与检虫灾。菊泉暂借浇尘障，不为胡公益寿来。
即晚无事次韵和道希·其一
作者：沈曾植
朝代：清
体裁：七言律诗

砌竹抽鞭东向行，棣叶瑳瑳宿雨晴。薰炉禅榻坐斋晓，提壶布谷知天明。沾花初地怜缘习，倚梧一瞑谢亏成。□□□□□□□，□□□□□□□。
即晚无事次韵和道希·其二
作者：沈曾植
朝代：清
体裁：七言律诗

叹逝伤离百感并，劳生从遣谶无情。阳冰不治沧桑恨，毒鼓先闻断灭声。正始玄谈非故意，太和寒食纪游情。闲闲老去滹南逝，寂寞溪南曳杖行。
又一首为沅叔题
作者：沈曾植
朝代：清
体裁：七言律诗

频年蜀本费冥搜，忽漫辽镌得话头。误有可思供一适，慧还兼福定双修。解题已录长恩祭，山水方滋谢客游。精舍龙龛聊发祝，要须龙藏更研求。
又和樊山·其一
作者：沈曾植
朝代：清
体裁：七言绝句

两头纤纤新月生，七襄历历明星明。聘钱万年偿不尽，误他桥边乌鹊声。
又和樊山·其三
作者：沈曾植
朝代：清
体裁：七言绝句

佳节居然降赤龙，安公铁冶与天通。森森武库千年计，那用银河洗碧空。
又和樊山·其二
作者：沈曾植
朝代：清
体裁：七言绝句

猗兰岩前青鸟使，夜诵诗中赤雁歌。可许阿娇知状未，真形五岳谅无多。
又和樊山·其四
作者：沈曾植
朝代：清
体裁：七言绝句

楸树得能新绿叶，荷花直恁守红心。人间最说唐宫合，天上先知汉女针。
又和金闇伯
作者：沈曾植
朝代：清
体裁：五言律诗

天河平案户，天孙迟下机。鹊毛浮水弱，蛛丝当户飞。偿债钱靡尽，乞巧愿相违。洗车须有雨，游女夜阑归。
双梧
作者：沈曾植
朝代：清
体裁：古风

双梧仡儗交臂立，直干不受风霜欺。收除荣英粪根本，擢拔荒秽成孤畸。识琴倘来焦尾后，削杖未死摧心时。天高地辽风鸟尽，澹澹白日虞渊驰。
发京口至芜湖
作者：沈曾植
朝代：清
体裁：古风

小雨拂空凉意悭，渴日解駮云斑斑。舶邸人喧伧楚语，水宿月上于湖山。未忘尘务话京洛，得跻民位称荆蛮。舶趠风来袂开阖，芦荻洲长人往还。
发汉口
作者：沈曾植
朝代：清
体裁：五言律诗

渺然千里目，超忽越吴都。春远浮花下，宵明照月孤。五浆先逆旅，三宿验浮屠。晓入柴桑浦，匡君送客无。
发江夏却寄
作者：沈曾植
朝代：清
体裁：七言律诗

长波写恨朔云哀，骧首江乡极帝台。孰两东门芜可忍，云双黄鹄复当来。鬼谋白昼生魖獝，天运丹忱仗挽回。直为八州存正论，岂惟七覆备奇侅。
叠前韵
作者：沈曾植
朝代：清
体裁：古风

长江流恶到海尽，朝旦极寒佳想晴。破窗吟风有端窾，绽衣作冬分晦明。路逢瘦马太息拜，室有跛奚指使轻。连蜷雌霓闇无采，日君使臣不善鸣。
叠韵简西岩老人·其一
作者：沈曾植
朝代：清
体裁：七言律诗

海日楼头倚夕阳，春秋直为蟪蛄忙。远人如杌忽移树，深草隐花微度香。水位星摇占害气，金神气伏避炎方。奇胲刑德非无意，会与阊昭一审详。
叠韵简西岩老人·其二
作者：沈曾植
朝代：清
体裁：七言律诗

炎宵无寐梦无家，强倚棂轩待曙霞。病眼观空增矘䁳，文心失侣不雄誇。飞来白鹄传书简，想见苍龙泼茗花。独乐襟期随地在，吟怀应为晚凉加。
古诗
作者：沈曾植
朝代：清
体裁：古风

少为科举学，壮涉百家流。俄忽竟无成，闵闵更春秋。侧闻西方人，乐国乘天游。法界建高幢，贤圣相侣酬。持受托一心，骞光盈四洲。
古诗·其一
作者：沈曾植
朝代：清
体裁：古风

伶伦千载遥，凤鸟隐不至。乐髓有新经，中声洞元气。箾㲈在虞廷，邦国惜未备。坐令青青衿，罔识声容懿。昔侍南海翁，铿铿说音器。低徊大予乐，白首尚忘味。吁嗟斯人没，元语长已矣。海客诧夷歌，剑俞邈谁记。鸿都狗豕斗，讲肆山膏詈。斯文化矛戟，戕贼先同类。耆艾丧精魂，童孺感疵疠。乃知弦诵兼，和动有深旨。曷月谱鹿鸣，有儒抱琴止。
古诗·其二
作者：沈曾植
朝代：清
体裁：古风

义利有双行，王霸久并用。河流厮二渠，大屋轩两栋。毁故以为新，荚钱不成重。未闻羡南稻，尽揠麦田种。哀彼一目民，铤焉边见鬨。九流逞排决，百国缪甄综。大厉凭厥身，谵语百无中。车裂咸阳市，秦民不为痛。
右足暴肿而跛石遗招饮不能赴
作者：沈曾植
朝代：清
体裁：七言律诗

指痛何能异味尝，足跛翻觉杖藜长。饭遗直欲骄廉颇，目疾何曾贳范汪。故我音容重举似，大冬人事不思量。花猪正好苏家味，风里遥闻餔啜香。
叶天寥像卷
作者：沈曾植
朝代：清
体裁：五言律诗

天寥淡荡人，道种观其悲。一朝谢绮语，木石甘寒饥。窅然灭尽定，身在明夷时。笠屐斜阳行，有思非有思。
叶菊裳先生挽诗·其一
作者：沈曾植
朝代：清
体裁：七言律诗

长身鹤步稷门师，尚忆宣南把臂时。幢主苦搜波利上，书材偏得善奴资。校雠菉竹多奇本，怀抱超然有瘦诗。金石学为天下绝，同流独止性谁知。
叶菊裳先生挽诗·其二
作者：沈曾植
朝代：清
体裁：七言律诗

陇右淮西契阔便，风尘还是广明年。他乡共入流人簿，闭户谁知纣绝天。挥手定知归紫府，德音终古閟朱弦。病夫絮酒无由渍，怆恍虚斋对叔然。
同人集樊园
作者：沈曾植
朝代：清
体裁：古风

开岁轸流琐，寒飙振涛江。言从长者游，使我蓬心降。崇构蹙藻井，洞门豁铜釭。仙家云霞绘，净域光明幢。远埒擢栝枞，微行被兰茳。旷涂涤郁湮，密宇温庬凉。喟彼贾胡留，侈甚纤儿撞。百材营奥博，一掷悽愚憃。贻我采真侣，善来足音跫。成亏谅非一，寂照方游双。
听歌·其一
作者：沈曾植
朝代：清
体裁：七言绝句

子野闻歌复奈何，江城只是落花多。金刚香鬘人天眼，回向维摩一忏摩。
听歌·其三
作者：沈曾植
朝代：清
体裁：七言绝句

肥水东流汉水流，暗香疏影遍南州。如何第一霓裳序，不到姜家水磨头。
听歌·其二
作者：沈曾植
朝代：清
体裁：七言绝句

阿母分明语阿环，通天台迥造天关。汉皇会是真灵主，早付仙图五岳看。
听歌·其四
作者：沈曾植
朝代：清
体裁：七言绝句

文字沧桑换劫波，尊前郑重缓声歌。紫云回曲风吹去，会度天西梵衍那。
吴少村中丞画册为孑黎老人题
作者：沈曾植
朝代：清
体裁：古风

多能岂必贤者好，偶然触象襟怀开。屈蟠奇气任规矩，南北讵受宗风裁。长皴高峰危岭出，短皴鬣尾丁头揩。川草微茫雪云白，右拍奚涛左黄易。一朝揽辔登车去，从此范水模山绝。民功国伐中兴年，白首兵间忆故山。挑灯帐下呼儿话，身是烟波旧墨仙。数番永变英光迹，悬金添购咸熙笔。老我今为故纸蝇，听君述德矍然与起拳服膺。今周后汉晞重见，负羽甘随叔虎登。
吴昌硕缶庐印谱题辞
作者：沈曾植
朝代：清
体裁：古风

书契代结绳，邈焉上古始。契以识其数，书以著其意。刀笔器则分，官物察匪异。后代著述繁，六书日滋字。古籀篆隶真，书家粲殊理。刻字在金石，师说乃无记。我观符信殳，缪篆及鸟帜。事类亦夥多，体势积乳孳。孰谓古今变，證以目所治。诸龟及诸玺，形声或难肄。印人始相斯，玺篆鸟蛇厕。刻石诏板权，同体乃殊致。固知圆朱云，唐印一体耳。胜国胜文何，脩涂已分驶。近代皖浙歧，古心各殊寄。龙泓造古澹，完白尌坚懻。空有两宗成，宛然中道义。总持得吴赵，刀法观止矣。极盛所难继，萧条艺林喟。缶翁天日精，无师发天秘。胸有石墨华，刀从经首会。跌宕分篆理，独得雄直气。脱手顷刻间，苍然千载器。皴剥荒林碑，历落追蠡鼻。腾誉过海舟，义取织成罽。昔吴嗟老穷，今吴诚日利。司命所偏厚，兹谱其质剂。识翁良恨晚，未得尽翁技。三字海日廔，补遗续收未。平生栎园嗜，颇亦论轩轾。翁听仲车重，我口子云□。聊以子墨谈，儳焉学古议。长日线渐增，薰炉朋可比。花乳复一方，侥倖铁腕试。
吴柳堂先生母丧日记墨迹卷
作者：沈曾植
朝代：清
体裁：古风

侍疾医方诤，启肂狄氛危。情事极艰棘，方寸乱可知。逾月书日历，细字循乌丝。安得此閒暇，将无有异思。亲逝子何向，心死身若尸。他年以尸谏，此纸其先几。癯貌戚嗟若，我昔拜公时。心动轼公宅，公宅为公祠。公学究一经，愧我多文辞。人生各有志，得死天所禔。
吴蔚若侍郎重摹壬戌雅集图属题·其一
作者：沈曾植
朝代：清
体裁：七言律诗

绝岛书传宝轴云，两家图籍溯清芬。子孙世讲留蒙训，耆旧风流次国闻。公望蔚然当盛世，閒居太息录雄文。杏园事岂遭逢异，芾记辞为详略分。
吴蔚若侍郎重摹壬戌雅集图属题·其三
作者：沈曾植
朝代：清
体裁：七言律诗

春明往事可重思，青厂街南旋马迟。范砚与君同郑重，柯亭有弟幸追随。家门庆集尧躔次，经义传当汉盛时。后益八仙前七友，勤教子弟识须眉。
吴蔚若侍郎重摹壬戌雅集图属题·其二
作者：沈曾植
朝代：清
体裁：七言律诗

月会壬辰始作图，诗篇仿杜算师朱。先公早发星轺得，卓氏迟兼别本摹。录与疑年多下卷，会如诸老集东都。苍凉故物遗山谱，珍重先生妙画橱。
吴蔚若侍郎重摹壬戌雅集图属题·其四
作者：沈曾植
朝代：清
体裁：七言律诗

晨星我辈亦无多，敢托徽音宝祐科。沧海孤臣穿坐榻，秋风乔木振危柯。五朝言行闻须记，两府经纶正不阿。不负先皇期待语，孙谋原自祖庭过。
吴蔚若侍郎重摹壬戌雅集图属题丙辰岁重阳日同人集于寓楼完巢病起携示新作即和其韵·其一
作者：沈曾植
朝代：清
体裁：七言律诗

樽酒萧然重九节，衣冠还是永嘉人。惠州白发长相对，郪县菊花无数新。万树秋声起哀壑，九州战血污名身。黄斋可许消灰劫，玉册何年录种民。
吴颖函观察遗照琎丈属题
作者：沈曾植
朝代：清
体裁：古风

青天荡荡今倚杵，蛮触纷如蜗角聚。劫波累减复何如，正尔梵天未知数。八十翁翁三尺躯，平生气欲雄千夫。他生或作阿素洛，人间未可轻侏儒。
周镜渔方伯挽诗·其一
作者：沈曾植
朝代：清
体裁：五言律诗

及尔同僚旧，流离各杜门。一年能几见，百感怕重论。入画依僧定，思乡有泪吞。淮山千里眼，丹旐送归魂。
周镜渔方伯挽诗·其二
作者：沈曾植
朝代：清
体裁：五言律诗

笔札过人绝，官材应世宜。十年郎宿列，屡荐一麾移。持节湘山晓，回帆蜀道危。兴亡劳悴底，呵壁问骚祠。
和一山元日韵
作者：沈曾植
朝代：清
体裁：七言律诗

如意珠凭好语穿，屠苏酒与棹觥船。先三重审将申命，阳九消除过厄年。但使空桐皆戴斗，何妨平子晚归田。看君绛阙朝真去，翼翼青鸾白玉鞭。
和一山雁诗并呈诒重·其一
作者：沈曾植
朝代：清
体裁：七言绝句

野无青草关塞黑，奈此介禽不贰何。万古长空一潭影，从他凫乙几淆讹。
和一山雁诗并呈诒重·其二
作者：沈曾植
朝代：清
体裁：七言绝句

一卷书应到上林，孤臣海上不眠心。冰天莫讶寒如此，安静微阳养息深。
和一山韵
作者：沈曾植
朝代：清
体裁：七言律诗

故园子母结秋瓜，本自无身讵识家。闽峤韩郎吟野马，黎村苏老羡归鸦。草间独活嗟存种，海上横流讵有涯。失喜惊人还觅句，可知退笔久无花。
和一山韵·其一
作者：沈曾植
朝代：清
体裁：七言律诗

后甲明年岁又辛，先庚三日蹇王臣。拙谋自断甘亡死，复道天行有屈伸。闭户威公惟有泪，回澜高氏岂无人。昭陵郁郁多新气，陪葬他年继洛仁。
和一山韵·其二
作者：沈曾植
朝代：清
体裁：七言律诗

未死何辞茹苦辛，四恩难报局孤臣。纵横世已憎苏子，中外占应验石申。报国柬之为好汉，去家安石亦流人。翩翩岁月东华梦，晓市饧箫粥杏仁。
和伦叔韵
作者：沈曾植
朝代：清
体裁：七言律诗

月圆五十回经过，白发三千丈不论。过去身宁非故鬼，庄严诗与驻精魂。天清灊岳通灵气，客到齐门作祭尊。且食蛤蜊知许事，默然圣处更存存。
和倦知谙字韵
作者：沈曾植
朝代：清
体裁：七言律诗

老去偏将药味谙，昼云成雾夜云昙。不衰上九翻初九，绝倒朝三又暮三。龙入传奇云畏犼，马怜同气不收蚕。菊餐兰饮都长物，弥勒清斋共一龛。
和喻子韶编修
作者：沈曾植
朝代：清
体裁：七言律诗

谈虎无如说鬼宜，梦中玉笛尽敖嬉。睢盱万态黎丘变，耿介中流砥柱思。放士还山悲小草，道人踞灶忏先知。请成相后公何念，归去来兮旧有辞。
和喻子韶韵·其一
作者：沈曾植
朝代：清
体裁：七言律诗

衰年何事寄殊乡，牛马襟裾共谷量。与子悲歌游汗漫，超然天地见圆方。寒云淰淰为霄渐，海水滔滔就下忙。亦欲甲晁淩倒影，不须筮予告巫阳。
和喻子韶韵·其二
作者：沈曾植
朝代：清
体裁：七言律诗

湖上卜居纵笑傲，海崖相望犹比邻。仲任阅书足强记，辅嗣解易言安身。长为白水渔竿客，自在青山隐几人。至日尽饶添线影，梦天或种未来因。
和天琴
作者：沈曾植
朝代：清
体裁：七言律诗

坐对花枝谱竹枝，暮春春服既成时。桃开便作仙源住，草长宁无故国思。化士戒成除绮语，骚人赋里有微辞。谁驱白日堂堂景，正好晴空袅袅丝。
和天琴
作者：沈曾植
朝代：清
体裁：五言律诗

星汉无槎路，汀皋易夕晖。七哀惟有泪，万物入于机。广野纾春望，沈忧祝地肥。祗应中寿墓，拱木不堪禨。
和天琴斋中遣怀·其一
作者：沈曾植
朝代：清
体裁：七言律诗

风露晶莹万井秋，异乡云物故乡愁。割圜月样松仁饼，耐久风前桕烛油。废浦销沉珠履客，乾城涌现露香楼。家书署记禾生日，又道分迟社后头。
和天琴斋中遣怀·其三
作者：沈曾植
朝代：清
体裁：七言律诗

潢池赤子弄偏多，惨淡鱼鸿骇网罗。浩劫世成罗刹国，孽因血变殑伽河。辰星散茀占焉主，菩萨常啼痛奈何。五稔可能邀后子，夜深江窟候鸣鼍。
和天琴斋中遣怀·其二
作者：沈曾植
朝代：清
体裁：七言律诗

变动周流遍六虚，兼山艮石兆何如。虞家易礼参消息，鲍氏诗篇有建除。第一义成物喻马，小千劫尽我其鱼。中黄太一今安向，剩遣更生理故书。
和天琴斋中遣怀·其四
作者：沈曾植
朝代：清
体裁：七言律诗

秋非我秋秋有真，寒岩枯木不知春。化机漫说乾馀骨，意地难消变易身。画壁山川还可说，文林绮绣不忧贫。祇惭松柏尘沙愿，目断担簦蹑蹻人。
和天琴新居诗·其一
作者：沈曾植
朝代：清
体裁：七言律诗

海鸥翔集岛凫趋，共道先生此卜居。丘令宅图经几换，永嘉土断复何如。药阑唤客看新树，瓜菜当筵说故庐。谁与布金开丈室，翛然插架理藏书。
和天琴新居诗·其二
作者：沈曾植
朝代：清
体裁：七言律诗

三年隐几共于喁，二老风流在索居。世界迅催尘劫劫，诗心妙总印如如。菟裘君就新昌宅，鸳棹吾归辟塞庐。长聚固应非鹿豕，有怀终自恋琴书。
和天琴梅花韵
作者：沈曾植
朝代：清
体裁：古风

昔年避世潜乐郊，墙东手结梅花巢。霜根颇为橐驼惜，苔迹不许麻姑抓。春星照昏暗香觅，弦月入户臞枝交。翛然仙人姑射雪，或寄幻想罗浮坳。龙荒桑梓一反覆，书城药圃同捐抛。梦归似闻玉儿泣，冻立谁省湘娥姣。樊园寒梅着花未，探春会阻诗空敲。触拨春愁欹病榻，牵联影事萦心包。姚园梅花富奇丽，长姬列侍蜚纤髾。娱园梅花媚幽独，蓬户寒女羞窥啁。十五年间转蓬颗，去来今相徵花梢。园林福应让樊子，香雪画已徵枯匏。宵寒研冰冻荦确，起拂药鼎牛鸣窌。
和天琴韵
作者：沈曾植
朝代：清
体裁：七言律诗

银汉秋槎海雾蒸，蒙蒙霄气曳丹缯。仙山楼阁回青鸟，册府图书散白鹰。吴质眠犹依古月，刘郎字未正邦朋。中宵鹤背西风冷，却倚参旗望大陵。
和天琴韵·其一
作者：沈曾植
朝代：清
体裁：七言律诗

衰翁心迹屡相违，病叶西风落更飞。腕势战为金错字，画缘催典织成衣。梦游建德乡非远，簿记流人客未归。斜日来鸿空怅望，荒林寒鸟暂因依。
和天琴韵·其二
作者：沈曾植
朝代：清
体裁：七言律诗

乐哀哀乐事相违，强借双玄遣百非。百鍊未成江上镜，九条重衲净人衣。刀轮须洛诸天动，战血瞿邪鬼哭归。钟应山崩忧未艾，众生国土怆何依。
和子修用山谷城南即事韵社作
作者：沈曾植
朝代：清
体裁：古风

夏九九巡秋在五，薄云如罗不成雨。雷声渊默两无妨，闭户还作西江语。西江之水不可转，横道巴蛇斗吴许。可怜铁柱苔生锈，雾暗生帷泣鸾女。江南竟无乾净土，曷月披云日当午。我曾豫章三宿缘，亲嗅木犀祠律祖。君餐僰笋拓浯碑，凭吊兴亡感豺虎。万事回头岸为谷，一丘讵复今犹古。萧条故物伴陈人，谁信莲甘含薏苦。䖃苴桥阴我旧居，曾寄琴书捐过所。而今豆剖复瓜分，袁室范车烦偻数。秋阳入檐书可曝，清露流桐叶初舞。针肓岂必无心史，拔毒犹当鸣法鼓。百闻不如一见多，海上方效今如何。
和季申韵
作者：沈曾植
朝代：清
体裁：七言律诗

听尽呢喃乳燕声，阿香车过雨丝轻。东风暖入潜波起，北落宵连阁道明。珠勒几番催戏马，玉坛传语待啼莺。参军喜怒关何事，枉著晶盘对碧城。
和完巢自寿·其一
作者：沈曾植
朝代：清
体裁：七言律诗

顽夫顽中得天咫，尺棰非短柯非长。青天白日大人相，父慈子孝传家方。寒花窥户酒面晬，冻研发春诗兴狂。病叟不堪供献酢，晚将乐语补华觞。
和完巢自寿·其二
作者：沈曾植
朝代：清
体裁：七言律诗

太岁行超第几辰，青红儿女竞时新。曹家小历行何地，茅氏嘉平付有人。沧海横流安土在，立锥无地道人贫。与君且作须臾计，露电光中寿者身。
和寒食
作者：沈曾植
朝代：清
体裁：七言律诗

强聒不能还强饭，春朝端不负春晴。白花烛夜掇兰露，碧槛依楼缭杜蘅。画史笔兼风雨至，诗怀雷动石泉鸣。年年熟食看宗武，点点知天闷介生。
和庸庵尚书异乡偏聚故人多五首·其一
作者：沈曾植
朝代：清
体裁：七言律诗

异乡偏聚故人多，传得新诗与细哦。病后情怀秋叶薄，老来岁月砚田磨。风潮合沓谁来往，露电光明去刹那。自有后人能补阙，不堪旧馆却重过。
和庸庵尚书异乡偏聚故人多五首·其三
作者：沈曾植
朝代：清
体裁：七言律诗

也知身在长情在，不是徒歌即和歌。短世岂堪长历算，异乡偏聚故人多。山中橘可藏棋叟，海外瓢应笑梦婆。鳷鹊建章尘影在，可堪耿耿望秋河。
和庸庵尚书异乡偏聚故人多五首·其二
作者：沈曾植
朝代：清
体裁：七言律诗

放意江干发棹歌，异乡偏聚故人多。丹心有愿寻伊霍，白首如新共涧阿。閒共山翁论甲子，长留心史映山河。华胥节物都成梦，元老新书记若何。
和庸庵尚书异乡偏聚故人多五首·其五
作者：沈曾植
朝代：清
体裁：七言律诗

毗耶城里病维摩，岂有心情数劫波。有愿生天先谢客，谁甘驻寿待迦婆。抟沙亲友缘无散，托体山阿碣已磨。他日碑阴先友记，异乡偏聚故人多。
和庸庵尚书异乡偏聚故人多五首·其四
作者：沈曾植
朝代：清
体裁：七言律诗

人海沧桑感逝波，长吟日暮意如何。谈天炙毂招佳客，短李迂辛共放歌。造化岂于吾辈薄，异乡偏聚故人多。连床旧雨听相慰，一任阑风伏雨过。
和庸庵尚书异乡偏聚故人多五首七月七日逸社第五集会于完巢新居即和其移居诗原韵·其一
作者：沈曾植
朝代：清
体裁：七言律诗

飘摇正尔风雨恶，俯仰倏然天地宽。五浆十馈光不谍，一堂二内贞可盘。开轩定知儿女乐，斗室应无扫除难。醉吟诗句容易得，未遣新愁搀古欢。
和庸庵重订逸社诗原韵
作者：沈曾植
朝代：清
体裁：古风

逍遥无南图，极乐乃西顾。神游邈遥裔，迹在亦欣遇。山川莽回斡，觞豆昔频屡。逝矣阅川流，悲怀缄竹素。梦中还觅梦，更仆向谁数。梁侯千载人，对酒不能去。高谈广长舌，薄醉欹斜步。郁郁鲁阳戈，钟声撼馀怒。一朝骑箕远，萧寺奠疏具。像设俨生存，魂归亦何据。尚书顾我叹，往者白云御。在者晓星稀，结璘望旗跗。月泉幸再举，春事暧花雾。我病跁跒行，焉堪悬断布。勉随喁于唱，坚著胶漆附。北招陈九江，升高述毛故。南揖吴君高，观潮说卢赋。皤皤王翁思，雠校墨襟污。印即署祭尊，谈能发宵寤。善成寿者相，逆挽崦嵫暮。日月颎重光，耆英乐长驻。流传姑布语，起我欢愉句。
和庸庵除日独游半淞园韵·其一
作者：沈曾植
朝代：清
体裁：七言律诗

速疾诗邮如律令，遥如一叹大江横。乌云天际真行帖，蜡屐春风自在行。世相推排成寿者，官斋儤直影前生。何时却共围炉话，文献徵存抱小正。
和庸庵除日独游半淞园韵·其二
作者：沈曾植
朝代：清
体裁：七言律诗

钓钟红艳斗江梅，蟹爪兰为献岁开。岛卉色浓香恨少，春潮晚去晓还来。高楼远目收寒色，王略乘时要霸才。天际微茫来雁影，时晴从待帖题催。
和庸庵韵·其一
作者：沈曾植
朝代：清
体裁：五言律诗

槁叶风犹聚，残更月乍消。人先汉腊去，才尽楚巫招。大化夜复旦，天机渔问樵。黄河天上水，直要火山浇。
和庸庵韵·其二
作者：沈曾植
朝代：清
体裁：五言律诗

事去只如梦，心空无所为。蜡花香入定，桃杖节扶危。玄史得双照，物心非两惟。坐忘南郭叟，一任籁风吹。
和张让三·其一
作者：沈曾植
朝代：清
体裁：七言律诗

穷变由来得会通，岁将更始海云红。周依晋郑存侯命，夏谍过戈矢靡忠。含气共张狸首射，回天终见鲁阳弓。汉家十世非无厄，会有中兴放羽崇。
和张让三·其二
作者：沈曾植
朝代：清
体裁：七言律诗

江南故事设慈憙，日下旧闻挥麈馀。同朽自然随草木，生晨何啻入邱墟。人心隐约邛都井，鬼语荒唐郑客书。老眼看天还梦梦，枯禅说法剩嘘嘘。
和散原九日诗韵
作者：沈曾植
朝代：清
体裁：古风

三年安坐守皮骨，万里登临怵心眼。知非吾土一凭栏，岂有茱萸擩斝盏。陈元龙气固自豪，湫溢尘中见重巘。适来安立共云梯，但有楼台即仙馆。太阴云从西北来，谁辨赵牛与卫犬。雄雷声作小儿欬，失候焉能惊箸碗。是日嘉名爱佳节，尚忆官身假休浣。苍凉林蕴追昔诗，蜀魄千山纸难剪。西岩老人催白战，我比刘郎思更蹇。樊翁佳句上秋潮，如此重阳须再展。楼前雨作海茫茫，地轴只疑鳌戴喘。几家壑谷乐无愁，向后方壶看亦懒。陈侯逸兴且遄飞，折简改诗传月满。洪钟竞道无纤扣，赤手缚蛟看蟺蜿。明年此日复何如，正恐犬封无寸脔。
和樊山九日韵
作者：沈曾植
朝代：清
体裁：古风

愁绪纷于官绶�，心日黯入崩云埋。情穷想飞忽骞举，天路邈睨仙夫偕。林侯沈侯排闼入，重阳明日登高佳。惠中馆颠高百尺，临江下瞰风涛�。要借高明澹湮郁，不辞韩貊供鲞鲑。岂知天公喑哑久，一鞭晨鸣阿香䡨。满城风雨守常例，四山未肯开尘霾。楼前江浦大于掌，楼旁阑楯环龇�。置身虽淩出林鸟，窥观依然埳井蛙。掀髯一笑万念尽，腐儒理得天人乖。相公高车偶张盖，九客垫巾还蜡鞋。花糕九日馝吴市，糗餈不入蛮膜膎。刘郎诗豪思为寄，正似画饼空䬼�。碧眼胡儿箕踞坐，断烂报纸自摩揩。夔蚿风目更互怜，多足无足何等差。铁园山摇火祆泣，大千小劫同厓柴。心兵见报铁空雨，盍丧安知非汝偕。茱萸囊香传辟恶，菊花觞政聊安排。摩利支天不澹灾，斗姆虚持九黄斋。吴淞江流东入海，天汉上溯通天街。海山楼阁倘成就，舶趠风起腾余怀。兜率陀迟亿万降，常寂光存弹指谐。散仙寄居聊复尔，乘桴那必非吾侪。
和樊山九日韵
作者：沈曾植
朝代：清
体裁：古风

愁绪纷于官绶𦂄，心日黯入崩云埋。情穷想飞忽骞举，天路邈睨仙夫偕。林侯沈侯排闼入，重阳明日登高佳。惠中馆颠高百尺，临江下瞰风涛𩘅。要借高明澹湮郁，不辞韩貊供鲞鲑。岂知天公喑哑久，一鞭晨鸣阿香䡨。满城风雨守常例，四山未肯开尘霾。楼前江浦大于掌，楼旁阑楯环龇𪘲。置身虽淩出林鸟，窥观依然埳井蛙。掀髯一笑万念尽，腐儒理得天人乖。相公高车偶张盖，九客垫巾还蜡鞋。花糕九日馝吴市，糗餈不入蛮膜膎。刘郎诗豪思为寄，正似画饼空䬼𩝨。碧眼胡儿箕踞坐，断烂报纸自摩揩。夔蚿风目更互怜，多足无足何等差。铁园山摇火祆泣，大千小劫同厓柴。心兵见报铁空雨，盍丧安知非汝偕。茱萸囊香传辟恶，菊花觞政聊安排。摩利支天不澹灾，斗姆虚持九黄斋。吴淞江流东入海，天汉上溯通天街。海山楼阁倘成就，舶趠风起腾余怀。兜率陀迟亿万降，常寂光存弹指谐。散仙寄居聊复尔，乘桴那必非吾侪。
和樊山佛字韵诗
作者：沈曾植
朝代：清
体裁：古风

入山即为仙，出世定作佛。曷为此濡需，瓜庐久湮郁。春花非吾妍，宵月为谁阙。莽眇瞩乾坤，命者尔何物。朔朝复晦夕，曷月无祗吉。善来善知识，排闼入我室。或现菩萨冠，或飞应真钵。或为寿者相，或抱宰官骨。或超三昧定，或守四依说。譬山帆九面，譬海宝千窟。荡我愚法心，日有卮言出。天琴琴无弦，捶以生花笔。身作九歌图，芷兰在衣襭。居久香不闻，风至乃披拂。朗吟昼作夜，奴仆命骚七。眠起纵意行，神足踔无匹。奚囊猎万物，诗料及餔啜。顾我四虚途，荒荒堕墙壁。道宁瓦砾在，吹与剑首吷。松膏与竹汁，相从乃何得。昔闻陶渊明，谈为远公剧。复有醉吟翁，禅因鸟窠诘。句非韩孟偶，才岂元白敌。以我枯木灰，充君丹鼎石。虚空过鸟迹，不动亦不失。罔两与形居，未闻对已讫。盘盘万古情，吒吒千劫末。二鸟在人间，天公妒无术。行闻麦浪香，坐见秧针密。旸雨颇适时，农人喜时溢。馀生赊一饱，量腹万事毕。虫鹤化俱忘，菌椿知若一。超超挥麈谈，荡荡空桑瑟。正尔闻钟声，把持乃无术。
和止庵相国用山谷韵社作
作者：沈曾植
朝代：清
体裁：古风

惊鹊无安枝，哀蝉作愁吟。海鸥狎久海若矜，炎夏不融冰雪心。甲子回皇屡失日，霜颠髟作乌头白。人言逛汝信则那，百丈往还棰一尺。梦醒元知亡是公，日暮还为远行客。有酒有醧斟酌之，怅望千秋若旦夕。退听堂中有发僧，淡山岩下迦师麦。平生孝友天应念，晚岁流离泪沾臆。戒香一炷紫薇熏，览揆初辰日推策。诗心突兀溯伐檀，诗案得罪同眉山。天社表微芗室继，杨注俄空想像间。八百年留手编集，邈矣山房偕少汲。月泉社开吟几回，腊苏伏黄秋又来。前高之丘褒充耳，大碑矫首浯溪台。天花且知雁门味，苦笋不擩僰道埃。食时观成净住子，量己应供必有事。长廊晚风清复清，煎茶更挹松涛瓶。春申林际今相见，万古摩围山月明。
和泊园九日不出韵
作者：沈曾植
朝代：清
体裁：古风

怪士析字说，畸人乐嘉名。幽邦无令节，閟我秋风情。来雁非恶宾，云中音诵声。黄华吾累侣，子细看还行。正色讵敢干，霜威虎须生。焉用老蕲寿，且欲饥餐英。平野旷无山，丹枫酒颜酲。寒江一纵目，心寄归帆轻。世界长短书，儒流异同评。沈忧敢自诞，心学无将迎。勉酌白兰杯，愧彼褐夫盛。仰看征鸟疾，捩眼秋霄晴。
和涛园韵
作者：沈曾植
朝代：清
体裁：古风

江草日日唤愁生，江树垂垂待花发。掩关三月守心斋，尚恐门前石头滑。司农宁能倒用印，梵志常怜翻着袜。人生一丁忧患始，煮字不供饥吻呷。岂如秋陇老农眠，但饱篝车忘锹锸。岂如贩脂洒削翁，锅子销金能醉杀。前宵疾风扶雨过，不动祗洹千柱刹。今朝归雁唳晴霄，极望秋原莽坱圠。老翁忍寒吟未已，鸢肩苦被羊裘压。强将险韵斗尖叉，不惜舌乾齿还齾。博弈聊堪比卢雉，军声差胜骄鹅鸭。听风听水忽成观，邻笕泉声晨涩霅。
和爽秋将泛潞河留别诗·其一
作者：沈曾植
朝代：清
体裁：七言律诗

持戟金门有岁星，春风潞上偶扬舲。向来筐箧疲真俗，喜领山川助性灵。醒醉别筵看总好，庄谐鄙论索谁听。道情拯溺平生意，岂问迂儒抱一经。
和爽秋将泛潞河留别诗·其二
作者：沈曾植
朝代：清
体裁：七言律诗

翂翐金门几载留，居然洛咏镇西遒。心光脉脉穿千古，履迹冥冥混众流。意气萧朱名过忝，形骸王华邈非俦。弦琴挂壁从相乞，异日移情海上沤。
和王子展愚园访牡丹未开韵
作者：沈曾植
朝代：清
体裁：七言律诗

龙汉谁从问干支，病夫惆怅上春时。阎浮树意婆娑尽，阳燄川光幻动迟。槐国梦安凝碧奏，花王寒勒醉红期。疾风骤雨过寒食，绣被锦帷无好词。
和甘卿漫兴韵·其一
作者：沈曾植
朝代：清
体裁：七言律诗

逝水光阴婪尾春，雨师何意剧波旬。马头娘泣阴寒箔，鱼海风愁老病身。别墨岂须招入苙，坠红无赖避飘茵。道人心定澄潭水，也为悲风鼓荡频。
和甘卿漫兴韵·其二
作者：沈曾植
朝代：清
体裁：七言律诗

尸陀林外老僧残，心骨春来一倍寒。北斗阑干凄夜色，南山澒洞剧忧端。禺中尽有回戈望，井上须知倒戟难。切切单丝悲寡女，落花飞絮卧江干。
和甸丞香严庵落成诗韵
作者：沈曾植
朝代：清
体裁：五言律诗

香严相待假，非少亦非多。深谷即高岸，平池生细波。中孚巡卦气，安乐奠行窝。正恐吴儿觉，神仙说李阿。
和留垞元旦试笔韵
作者：沈曾植
朝代：清
体裁：七言律诗

六丁巳纪从头数，大力星明祐自天。威定三藩神武略，宴开千叟古稀年。青阳布令书监牧，白水中兴嗣武宣。王度岂须天下迹，官人先肄曲台篇。
和石遗
作者：沈曾植
朝代：清
体裁：七言律诗

槎上何能老舌张，朽生幽谷独旁皇。六时迢递经千劫，十目蹉跎了一行。药树缘深多异味，天人报尽惜馀香。故人莫讶成今我，寒日才能借隙光。
和石遗口占韵
作者：沈曾植
朝代：清
体裁：古风

阅世轸昔游，披怀得新诣。滔滔日逝水，宁复恒沙计。听然一握笑，释彼五噫滞。寒日憺若寐，都人带犹厉。病眼陨花空，枯禅乐神毙。独无嗣祖福，长叹士衡逝。仰视沧浪天，不庸谁献替。君挟生气来，反绝将为继。针石起余废，笑言破余涕。果然雨师避，涌现初阳丽。大弨弛复张，矢来待飞卫。
和石钦韵
作者：沈曾植
朝代：清
体裁：七言律诗

悲台萧飒接哀墟，万古消沈览冀馀。雪避海氛偏后集，花随卦气得先舒。商量旧学重温故，收摄心灵极致虚。一大事缘犹未了，何年净土得同居。
和答樊山
作者：沈曾植
朝代：清
体裁：七言律诗

绝照孤光契有邻，斲雕散朴总含真。敢齐洛下能言士，已识樊南最后身。云意渐回天际雪，风怀相惜座间人。烟云供养图编集，且颂升平作幸民。
和答樊山·其一
作者：沈曾植
朝代：清
体裁：七言律诗

谷雨已过馀冷在，夕阳喜与晚晴佳。风来路有音声树，诗就仙开顷刻花。长物有情循麈柄，虚窗随意拓蝉纱。羲皇人近桃源远，消息卢生一碗茶。
和答樊山·其二
作者：沈曾植
朝代：清
体裁：七言律诗

掩冉风前竹友斜，轻安头上箨冠佳。人间语讹水潦鹤，仙人食足山姜花。树阴敷坐日移晷，梅候曝衣尘涴纱。文殊举似普贤会，更试湖州一帖茶。
和答章一山编修
作者：沈曾植
朝代：清
体裁：七言律诗

木落寒霜夕照迟，归人相见漉巾时。衣冠南渡终何向，海水东流不可思。汉腊老依僧舍计，尧年寒是鹤群知。巡檐政索梅花笑，珍重先春最好枝。
和缶庐老人韵
作者：沈曾植
朝代：清
体裁：古风

吴侯下笔风雨快，天机灭漫虚怀中。私玺苍然秦汉上，佳句复有江湖工。感怆诗人怀旧俗，萧槭老树鸣秋风。吴兴画师钱舜举，政尔高淩水精宫。
和缶庐重午韵
作者：沈曾植
朝代：清
体裁：七言律诗

太一回精转五黄，老夫濯足卧沧浪。旧游漫记花之寺，大笔当悬静照堂。毕曜席谦重入梦，綵丝角黍一衔觞。高楼日暮闻吹笛，何处伊州按侧商。
和缶庐题东坡像韵·其一
作者：沈曾植
朝代：清
体裁：五言律诗

折纸书贫字，吞爻问孝先。水成千薄相，月缺四婵娟。春梦行婆语，秋词圣主怜。北归乘愿尽，太息建中年。
和缶庐题东坡像韵·其二
作者：沈曾植
朝代：清
体裁：五言律诗

遗事传闻异，他年付老兵。太行尘不隔，儋海雨还晴。赤壁重游梦，青山二老亭。画难寻旧卷，砚复涤新坑。
和缶翁元日韵
作者：沈曾植
朝代：清
体裁：七言律诗

白头搔短不胜簪，年矢偏催老病斟。人日草堂开散帙，夜堂落月伴横参。下泉蓍黍思王泽，大旱云霓企说霖。天畔老人休怅望，潜阳消息逗重阴。
和节庵韵·其一
作者：沈曾植
朝代：清
体裁：五言律诗

石烂填何见，天高问不应。灰身罗汉法，立槁鲍焦曾。雨溢长江水，膏煎永夜灯。清霜飞六月，冥感若何能。
和节庵韵·其二
作者：沈曾植
朝代：清
体裁：五言律诗

书与人间尽，身同天下饥。茹藘生有血，苌楚后无诗。昔记华阳壁，早怀辛有悲。嗒然观白骨，谁与写庞眉。
和葵霜申字韵
作者：沈曾植
朝代：清
体裁：七言律诗

土室中间守神我，灶觚踞见乃非人。乾坤毁入归藏易，露电光催草莽臣。碧海波涛衔石泪，帝城箫鼓梦粱春。普光未散灵山会，稽首慈颜一欠伸。
和蒿盦中丞
作者：沈曾植
朝代：清
体裁：七言律诗

万劫因缘会刹那，谁从灰里拨阴何。浮家西塞无馀地，成相兰陵有小歌。视听日应师混沌，神通愿与咒珊陀。残春自饯王三月，泪滴江潭定水波。
和蒿翁韵
作者：沈曾植
朝代：清
体裁：七言律诗

馀事婆娑托艺林，山民何处入山深。天心望有回先甲，卦气占犹閟后壬。死作双王拚吒吒，劫催十岁减骎骎。相望那得数相见，无相窅然无闷心。
和藏翁寄赠海日楼春宴图诗韵
作者：沈曾植
朝代：清
体裁：七言律诗

七纸邮笺出上都，吟成如见绕床呼。经行燕赵悲歌地，写貌朱陈嫁娶图。云海迥留诗眼在，天门还乞旭轮摹。丰貂毳落颠毛白，怅忆春风侍史扶。
和詽斋元日试笔韵
作者：沈曾植
朝代：清
体裁：七言律诗

第一诗随岁律回，安般室对旭轮开。四恩报重留身应，三昧光中见兆来。华藏森然严世界，衣冠此日祝台莱。大圆镜里千秋鉴，望自吴台接帝台。
和谢石卿红叶诗
作者：沈曾植
朝代：清
体裁：古风

秋潮异僧魂，秋树猛士血。器界热煎熬，忏以甘露灭。湖山二客对，乾坤一发绝。心肝邈谁论，不若堕阶叶。
和道希韵·其一
作者：沈曾植
朝代：清
体裁：七言律诗

僻地经过不厌勤，眇然人海念孤云。十年已罄王家箧，一器难名郑国斤。猿鹤沙虫知底化，夔蛇风蚿偶知闻。西江有谶徕天马，韬帙终期释宛纷。
和道希韵·其二
作者：沈曾植
朝代：清
体裁：七言律诗

相逢那不尽殷勤，聚散翂如岭上云。秋日情怀弥悄悄，清时小辨会斤斤。平生毅豹无全术，后世裴邹或异闻。不向枋榆观抢决，谁知尘影自纠纷。
和闇伯枉过寓庐之作
作者：沈曾植
朝代：清
体裁：五言排律

王良方挟策，龙尾如窥帘。皂帽千岁鹤，丹书比目鳒。瑶章百朋贲，玉水一壶甜。绳枢方结约，壬遁避符钤。愿子流霞醉，匪余门律严。
和韵
作者：沈曾植
朝代：清
体裁：七言律诗

柳已舒稊桑茁芽，归心直与晓云赊。乡风熟�清明藕，霁雪寒禁上岕茶。车堠只双迎白骑，菜畦南北遍黄花。还家那更身如客，蒸饼桥西且住佳。
和韵
作者：沈曾植
朝代：清
体裁：七言律诗

柳已舒稊桑茁芽，归心直与晓云赊。乡风熟𤆏清明藕，霁雪寒禁上岕茶。车堠只双迎白骑，菜畦南北遍黄花。还家那更身如客，蒸饼桥西且住佳。
和韵答樊山·其一
作者：沈曾植
朝代：清
体裁：七言律诗

雪研生凌冻指僵，羡君妙想逸云将。屏深老子婆娑影，风定昙花自在香。此日灵光尊鲁殿，不妨漫仕爱唐装。量圭正惜初长日，墐户常留建德乡。
和韵答樊山·其七
作者：沈曾植
朝代：清
体裁：七言律诗

长衢广广去何见，病客茕茕行不来。缭白萦青湖漈在，看朱成碧海尘哀。钟随莲扣诗禅饭，玉碎尊前酒客杯。谁遣鲰生传谇语，了知墨翟也非才。
和韵答樊山·其三
作者：沈曾植
朝代：清
体裁：七言律诗

快雪堂中雪候寒，右军小帖问平安。笺裁金粟熏龙藏，墨挟松涛识马韩。秦帝清寥悲素瑟，少姑游戏费灵丹。东林我有僧寮在，录副流传后代看。
和韵答樊山·其二
作者：沈曾植
朝代：清
体裁：七言律诗

夜壑沈沈万木僵，箕南斗北巧输将。重翻龙汉延康劫，不见琅函玉字香。大地春心寒涧水，变风图画女儿装。当年宛委邀司命，送我归云出瘴乡。
和韵答樊山·其五
作者：沈曾植
朝代：清
体裁：七言律诗

梦里梅花得好枝，众香国土属先知。额黄正识成公面，屏画催成庾信诗。蠖略威蕤龙骨瘦，翩翾倢聂蝶魂奇。祇应韩子嘲齁客，自喻庄生适志时。
和韵答樊山·其六
作者：沈曾植
朝代：清
体裁：七言律诗

倦眼聊从散帙开，病身真为药师来。朱笺韵字吟安帖，黄叶禅心老变衰。碧海青天吴质泪，高楼明月建安哀。关西出将今何世，孤负荆奇楚剑才。
和韵答樊山·其四
作者：沈曾植
朝代：清
体裁：七言律诗

南山楼观去何迟，老洫山川厌不知。海上燕齐迂怪士，域中哀乐广场诗。马肝吒吒食何味，蛇足歧歧画亦奇。欹枕先生无意智，残灯上气不眠时。
哀史泽山舍人
作者：沈曾植
朝代：清
体裁：古风

泽山始见我，壬年月在甲。逡巡诸兄后，少仪执膺擖。短黝丰下姿，童觿端不狎。问年才十四，坐客竞誇譀。为言强记识，过目诵不霎。弄笔貌家人，臧奚仞毫颊。真形揣狗马，细相肖蜂蛱。意得匪授师，天成冥通法。皤皤篯后翁，醉面渥霜欇。誉甥不容口，长者治谱洽。仲书季工画，宅相日炜烨。我时居客右，赞口听霅霅。坚坐观其神，果然骥将籋。豫章生扶寸，数齿待鳞鬣。别去仅十年，来鼓桥门箧。倒屣迎诸门，熟视目为眨。瘦躯飘丹缨，短步揄白袷。下视气卑惙，谨言口譳讘。怪以天马驹，高衢不骧躐。守穷伏闾巷，经岁閟形谍。帝城士如鲫，谈舌捷风箑。逾久声不蜚，黕焉剑缄匣。颇闻萍蓬转，未遂茑萝椄。长兄落夷道，黄绶送虞翣。仲兄漂闽嶂，蒯缑冷鱼铗。慈亲失欢爱，逆旅日饥乏。濡沫谅不能，念之掌独掐。旃蒙神州录，余季隽堂帖。晓巷千佛名，惊喜子同捷。细书得屡见，妙捥尚深擪。稍知悬饮积，毒卉米囊呷。太息间阔踪，药言孰由劫。春闱子再举，分校季程业。匑匑门生列，设拜愈肃厌。萧斋味吴馔，旧事溯巴峡。星晚坐从容，茗馀话周浃。吴装拈画笔，唐风展吟笈。亹亹极抽掸，闲闲见咀猎。低颜羾高志，弱体仡强�。观深去琴轸，味隽备蚶蜐。临分瘦马图，含思语悲苶。薄相良可疑，多材岂终压。浮浮岭海棹，惨惨皋鱼褋。荒江日兰浪，窘步想踬跲。饥惟煮字饱，寒有绽衣㾀。常忧转沟壑，安自讯缄劄。开囊对君画，妙想极枝叶。心超笔皴擢，理变物突䆟。宗派尽察拟，烟云滃渲罨。疁城企神俊，虞山汰卑㙷。此手百年间，汤戴同岌嶪。画师例鲐背，眴若熟羊胛。都门瘁再见，暮气槐昼聂。除目远有闻，新恩蓂舒荚。如何庾郎贫，竟瘗刘伶锸。千里薤露歌，一哀寝门睫。胸中董巨韵，霞想尚稠叠。句里温李哀，吟魂就殗殜。斯人余望厚，天秀已抽菆。鬼伯瞰孤穷，九酆太凶猲。团团浑敦面，胡不刺其䆘。惨惨刻木眉，胡不拉厥胁。胡良歼奄忽，胡厉寿齁䶎。胡侥毒狐蜮，胡佑谗婢妾。长弟朽必速，温文夭必寁。大钓问不对，冥莫昼如魇。老怀思旧事，历历绳贯笘。病眼出酸涕，缫缫丝入蹑。平生交道尽，皋壤害气�。兄事徂既希，弟畜起孰接。沈沈板板天，吾徒魄其詟。
哀史泽山舍人
作者：沈曾植
朝代：清
体裁：古风

泽山始见我，壬年月在甲。逡巡诸兄后，少仪执膺擖。短黝丰下姿，童觿端不狎。问年才十四，坐客竞誇譀。为言强记识，过目诵不霎。弄笔貌家人，臧奚仞毫颊。真形揣狗马，细相肖蜂蛱。意得匪授师，天成冥通法。皤皤篯后翁，醉面渥霜欇。誉甥不容口，长者治谱洽。仲书季工画，宅相日炜烨。我时居客右，赞口听霅霅。坚坐观其神，果然骥将籋。豫章生扶寸，数齿待鳞鬣。别去仅十年，来鼓桥门箧。倒屣迎诸门，熟视目为眨。瘦躯飘丹缨，短步揄白袷。下视气卑惙，谨言口譳讘。怪以天马驹，高衢不骧躐。守穷伏闾巷，经岁閟形谍。帝城士如鲫，谈舌捷风箑。逾久声不蜚，黕焉剑缄匣。颇闻萍蓬转，未遂茑萝椄。长兄落夷道，黄绶送虞翣。仲兄漂闽嶂，蒯缑冷鱼铗。慈亲失欢爱，逆旅日饥乏。濡沫谅不能，念之掌独掐。旃蒙神州录，余季隽堂帖。晓巷千佛名，惊喜子同捷。细书得屡见，妙捥尚深擪。稍知悬饮积，毒卉米囊呷。太息间阔踪，药言孰由劫。春闱子再举，分校季程业。匑匑门生列，设拜愈肃厌。萧斋味吴馔，旧事溯巴峡。星晚坐从容，茗馀话周浃。吴装拈画笔，唐风展吟笈。亹亹极抽掸，闲闲见咀猎。低颜羾高志，弱体仡强𠝞。观深去琴轸，味隽备蚶蜐。临分瘦马图，含思语悲苶。薄相良可疑，多材岂终压。浮浮岭海棹，惨惨皋鱼褋。荒江日兰浪，窘步想踬跲。饥惟煮字饱，寒有绽衣㾀。常忧转沟壑，安自讯缄劄。开囊对君画，妙想极枝叶。心超笔皴擢，理变物突䆟。宗派尽察拟，烟云滃渲罨。疁城企神俊，虞山汰卑㙷。此手百年间，汤戴同岌嶪。画师例鲐背，眴若熟羊胛。都门瘁再见，暮气槐昼聂。除目远有闻，新恩蓂舒荚。如何庾郎贫，竟瘗刘伶锸。千里薤露歌，一哀寝门睫。胸中董巨韵，霞想尚稠叠。句里温李哀，吟魂就殗殜。斯人余望厚，天秀已抽菆。鬼伯瞰孤穷，九酆太凶猲。团团浑敦面，胡不刺其䆘。惨惨刻木眉，胡不拉厥胁。胡良歼奄忽，胡厉寿齁䶎。胡侥毒狐蜮，胡佑谗婢妾。长弟朽必速，温文夭必寁。大钓问不对，冥莫昼如魇。老怀思旧事，历历绳贯笘。病眼出酸涕，缫缫丝入蹑。平生交道尽，皋壤害气𣣲。兄事徂既希，弟畜起孰接。沈沈板板天，吾徒魄其詟。
哀恪士
作者：沈曾植
朝代：清
体裁：古风

食肉石遗庐，见君最后身。病馀意舒泰，气乃温温春。贞疾恒不死，谓君易占云。吾衰心病乘，或居后来薪。前日坐上客，今为松下人。行前大笑乐，岂必非佳因。吾诗不怛化，叹君返其真。而吾犹为人，鬼伯诃逡巡。
哭孺博·其一
作者：沈曾植
朝代：清
体裁：五言律诗

哭少今何世，寒风老病身。沈忧成疾首，多难丧斯人。水镜莹无滓，芝兰室可亲。去年荒巷辙，腹痛再来轮。
哭孺博·其二
作者：沈曾植
朝代：清
体裁：五言律诗

冰雪列姑射，须眉温太真。百年埋照尽，九变知言新。纳麈音长绝，屠羊愿未伸。卷留天地在，异代共沾巾。
哭李橘农表弟·其一
作者：沈曾植
朝代：清
体裁：五言律诗

泪河东注去，直为荡沧溟。亲懿随年尽，春秋怛化经。诗从题画去，身已反真冥。病榻三方梦，怜予独后醒。
哭李橘农表弟·其三
作者：沈曾植
朝代：清
体裁：五言律诗

念我与君迹，耄期称道观。抚心论剥复，话旧杂悲欢。寿岂顽夫愿，风当独立寒。十年求解脱，今往得轻安。
哭李橘农表弟·其二
作者：沈曾植
朝代：清
体裁：五言律诗

适去君何憾，从容正念知。君恩堂上字，世局劫馀棋。箧论将呈佛，心香故染诗。园林游步处，复魄有馀思。
哭李橘农表弟·其四
作者：沈曾植
朝代：清
体裁：五言律诗

痛岂怜吾弟，蟠胸绝学湮。君留玄义邃，我借瘦诗呻。天壤三人志，虫沙万古尘。定庐诗序定，谁共话酸辛。
哭王旭庄·其一
作者：沈曾植
朝代：清
体裁：五言律诗

沧江无静浪，岂弟不回身。独坐成萧瑟，无言更苦辛。眼明宵见性，肝绝语无嗔。天上君亲在，知君乐友真。
哭王旭庄·其三
作者：沈曾植
朝代：清
体裁：五言律诗

三纪频枯菀，华胥得重论。良金惟内景，丰玉粹中温。颜氏留庭诰，荀卿肃祭尊。画龙睛点后，来去造天门。
哭王旭庄·其二
作者：沈曾植
朝代：清
体裁：五言律诗

秋驾归何晚，相持一泫然。平心无刻论，失望感凋年。遂结膏肓诊，难将肺腑宣。三因吾定识，心史在诗篇。
哭王旭庄·其四
作者：沈曾植
朝代：清
体裁：五言律诗

万感一哀并，西山日薄情。眼枯无涕泗，神在贯幽明。棼冒言何验，辛祠啸不平。云中横四海，终不忘南城。
喜湘绮至沪·其一
作者：沈曾植
朝代：清
体裁：七言律诗

青雀飞来问子居，五浆十馈去何如。人间任放仙人蹻，世上谁容太史书。荀郑旧谈唏日下，韩韦才调纪唐馀。南弧星采标南岳，莫惜分光照斗墟。
喜湘绮至沪·其三
作者：沈曾植
朝代：清
体裁：七言律诗

萧条桑梓入龙荒，卫国黎民付泽量。佛劫迦罗城涕泪，仙家龙汉纪荒唐。青牛踯躅留关下，白帽蹁跹倚榻旁。故意江东还设茗，东风泛酒泪千行。
喜湘绮至沪·其二
作者：沈曾植
朝代：清
体裁：七言律诗

丹壑清风晓杖藜，尚书归梦在湘西。明夷兆入荄滋正，物论风为噫气齐。诗罢更招辽鹤语，川流无尽杜鹃啼。大隗此日重相见，问付昆阍付滑稽。
喜湘绮至沪·其四
作者：沈曾植
朝代：清
体裁：七言律诗

纵浪浮生不系舟，沈冥心绪畔牢愁。诗坛故事尊坡老，画里仙衣见葛由。人海雾迷千载眼，霜钟寒转六更头。海滨鸥鹭文章伯，且向残年借宿留。
喜迁莺·和仁先韵却寄
作者：沈曾植
朝代：清

年朝岁暮。向消领湖漘，雁啼柔橹。分轴编诗，倚声写梦，占得忘机逸旅。一向椒芬凝酒，偏是蜡花窥户。重点检旧春衫，一瓣心香荐否。何处双缟袂，月地归来，白晓冰轮午。照影波清，围炉夜永，几度移宫换羽。零落潜夫旧事，都付补题新句。为邀勒帝台春，回向歌边金缕。
喜迁莺·和仁先韵却寄
作者：沈曾植
朝代：清
体裁：词

年朝岁暮，向消领湖漘，雁啼柔橹。分轴编诗，倚声写梦，占得忘机逸旅。一向椒芬凝酒，偏是蜡花窥户。重点检，旧春衫，一瓣心香荐否。何处双缟袂，月地归来，白晓冰轮午。照影波清，围炉夜永，几度移宫换羽。零落潜夫旧事，都付补题新句。为邀勒，帝台春，回向歌边金缕。
喜迁莺·和止存
作者：沈曾植
朝代：清

南湖日暮。尽消遍游尘，总宜船橹。瘴雨飘襟，蛮花侧帽，今日江湖倦旅。为问渔庄蟹舍，何似马人龙户。听夜雨。暗潮生，还有婆留射否。是处深巷畔，碎远春声，点点都昙鼓。鹤去亭孤，龙移潭冷，望到江莲白羽。几日竹林游迹，拍遍梅边乐句。莫苦忆武昌鱼，试脍宋家霜缕。
喜迁莺·和止存
作者：沈曾植
朝代：清
体裁：词

南湖日暮。尽消遍游尘，总宜船橹。瘴雨飘襟，蛮花侧帽，今日江湖倦旅。为问渔庄蟹舍，何似马人龙户。听夜雨，暗潮生，还有婆留射否。是处。深巷畔，碎远春声，点点都昙鼓。鹤去亭孤，龙移潭冷，望到江莲白羽。几日竹林游迹，拍遍梅边乐句。莫苦忆，武昌鱼，试脍宋家霜缕。
四月二十一日尧衢廉访同年遄发江城言旋梓里索诗为别敬呈四章意满词重殊惭昭晰悢悢之感彼此略同大雅识微存其意焉可耳·其三
作者：沈曾植
朝代：清
体裁：古风

夕照在西山，紫翠郁千色。长筵离坐久，有怀转沉默。华灯照駊騀，深酌胜芳洌。须眉外景清，襟度中丹密。夫子超世心，昭怀朗晨霱。长依爱日晖，暂戢垂天翼。耦耕谢徵聘，养晦销夔獝。形谍而光成，知非玉人质。
四月二十一日尧衢廉访同年遄发江城言旋梓里索诗为别敬呈四章意满词重殊惭昭晰悢悢之感彼此略同大雅识微存其意焉可耳·其二
作者：沈曾植
朝代：清
体裁：古风

涷雨七日零，黑月啼鬼车。哀哉苌叔血，溅此城南沙。哀我蠕蠕民，奔腾剧麇麚。投身水火中，万古羂一罝。淫乐而劝是，孰居无事耶。天高不可论，史阙长咨嗟。
四月二十一日尧衢廉访同年遄发江城言旋梓里索诗为别敬呈四章意满词重殊惭昭晰悢悢之感彼此略同大雅识微存其意焉可耳四月二十一日尧衢廉访同年遄发江城言旋梓里索诗为别敬呈四章意满词重殊惭昭晰悢悢之感彼此略同大雅识微存其意焉可耳·其四
作者：沈曾植
朝代：清
体裁：古风

江水湛湛碧，江皋草芊绵。那无濯缨志，共泛沧浪船。䯂议孰非罪，焦原君独颠。送者反自崖，行者邈若仙。决事坚如山，感情浩如川。长揖䢼亭君，南风起萍端。
四月十七日得檗宧讣音·其一
作者：沈曾植
朝代：清
体裁：七言律诗

露电光中一断肠，十方君去定何方。梦来精爽应如昔，病里音容问不详。世世因宁操券必，茕茕身又拔心伤。人生七十寻常事，那便悤悤欠此觞。
四月十七日得檗宧讣音·其三
作者：沈曾植
朝代：清
体裁：七言律诗

日云糺缦中兴代，堂构艰难再实枝。成住坏兼遽如许，去来今事不堪思。书成演段将成日，禄去抟扶直上时。一卷鷇音今在否，百年蠹简定谁知。
四月十七日得檗宧讣音·其二
作者：沈曾植
朝代：清
体裁：七言律诗

骨肉缘兼文字缘，卌年心魄在孤寒。横街灯火冥搜极，厂肆冰霜掠剩殚。一夕代微通缀术，七音匙钥启玄关。千秋绝学书何在，泪滴劳翁海雨酸。
四月十七日得檗宧讣音·其四
作者：沈曾植
朝代：清
体裁：七言律诗

缘尽才知再合难，几回乌帽送离颜。生怜谢草稀来梦，死恨殷薇不共山。书少衔碑还隐约，病馀呵壁想悲潸。只疑呵叱中宵响，或有祠堂毅魄还。
回适
作者：沈曾植
朝代：清
体裁：七言律诗

回适吾邦又一时，侧身天地去何之。河清政有钱铿待，井燄宁无蜀相窥。司隶衣冠重见日，岁寒松柏后凋姿。芗林岁序从容在，要署中兴甲子期。
国界桥
作者：沈曾植
朝代：清
体裁：七言律诗

水驿西南路乍分，病夫犹自惜馀春。修多罗说家常话，冥漠君为化乐身。棹去波光回虎眼，水繁云气淰鱼鳞。桥堍庙令应怜我，长是东西南北人。
地震
作者：沈曾植
朝代：清
体裁：五言律诗

祸福谁还择，灾祥憯莫论。曹谋逢弋雁，晋霸怵偾豚。海动连鳌荡，巫依小鬼尊。悲翁思底苦，负杖入江村。
城北答客归倦极漫书·其一
作者：沈曾植
朝代：清
体裁：七言绝句

射虎城南愿已辽，驯鸥舍北志长劳。老生合共秋蟫老，自拓残碑付史钞。
城北答客归倦极漫书·其三
作者：沈曾植
朝代：清
体裁：七言绝句

鸟尽弓藏事有诸，不烦公叔绝交书。万间广厦终常在，一任朝盈并夕虚。
城北答客归倦极漫书·其二
作者：沈曾植
朝代：清
体裁：七言绝句

古今孤鸟灭长空，泣涕新亭自不同。浪说唐衢千日哭，赚他诗句乐天翁。
塞孤·用耆卿韵和李孟符
作者：沈曾植
朝代：清

最高楼笛里关山歇。刺眼江头花发。铅泪铜仙垂老别，春雨冷，春泥滑。燕归误觅林巢，乌夜起，啼霜月。怕屏风上画图风裂。春借腊尾支，月向圆时阙。枉著茗花香彻。影事亭亭弦切切。病过了中和节。剪不断楚江愁，消不尽嵰山雪。谢招魂閒静象设。
塞孤·用耆卿韵和李孟符
作者：沈曾植
朝代：清
体裁：词

最高楼，笛里关山歇。刺眼江头花发。铅泪铜仙垂老别。春雨冷，春泥滑。燕归误、觅林巢，乌夜起、啼霜月。怕屏风上，画图风裂。春借腊尾支，月向圆时阙。枉著茗花香彻。影事亭亭弦切切。病过了，中和节。剪不断、楚江愁，消不尽、嵰山雪。谢招魂、閒静象设。
壬子秋暮归里作·其一
作者：沈曾植
朝代：清
体裁：古风

筑室陈三瓦，种树计十年。我生眇轻弱，何敢期完坚。亦复莳花药，觊为顷刻妍。山樱海东来，玉茗西江迁。白槿从吾久，黄榴纪行旋。磊落数盆盎，纷敷被墙壖。世事迫流徙，芜园閟寒烟。靡然嘉植瘁，翻赖场师专。排闼主人入，人花两听然。周行如一梦，化蝶随翩跹。
壬子秋暮归里作·其七
作者：沈曾植
朝代：清
体裁：古风

黄菊有何好，湘累屡抽思。残英槁不落，虚此輖饥资。万粟有非有，境心偶相掎。秋空佁儗立，俯见楚楚茨。万宝委成熟，孤花挺葳蕤。攀髯追白帝，占象贞黄离。耿介两鸟吟，凄清七谏辞。秋怀孰无感，老泪清铅滋。
壬子秋暮归里作·其三
作者：沈曾植
朝代：清
体裁：古风

牡丹曹南种，昔种横街屋。花将行卷换，根托兰陔燠。莽眇四十年，老儿痛风木。何况山河改，重有苌楚哭。亳南五色花，踰淮强苞育。三年閟殊采，一夕刻芳萼。我已昔人非，谱宁前代录。举杯酹花前，聊为魏姚祝。世且战蔷薇，尔无炫绯绿。
壬子秋暮归里作·其九
作者：沈曾植
朝代：清
体裁：古风

日精汉说传，治蘠周雅录。云何夏先民，小正书名鞠。鞠即芮所穷，鞠穷天已酷。鞠躬瘁焉寄，鞠我报焉托。畴昔天薏苦，伤我废莪蓼。茫茫万古悲，禽视生靡乐。黄土再抟人，誓天为久竹。
壬子秋暮归里作·其二
作者：沈曾植
朝代：清
体裁：古风

木笔有书势，锋锋向天开。杜鹃非吾种，移植西土来。望帝夜啼血，殊方乃同哀。森森青木香，辟恶真良材。馀事小白花，芳芬遍楼台。惜哉琼树枝，已作蕃釐灰。怀彼艺花人，清祠照山隈。傥收天上去，不受魔罗灾。
壬子秋暮归里作·其五
作者：沈曾植
朝代：清
体裁：古风

薜荔荫若屋，蓬藋长于人。交柯紫荆树，兄弟相依因。庭有寄巢燕，呢喃话梁尘。送君复几日，来往殊冬春。感此成太息，吾患乃有身。萱背不忘忧，藤梢故牵巾。脱冠照暗井，天壤唏顽民。
壬子秋暮归里作·其八
作者：沈曾植
朝代：清
体裁：古风

受命乃为花，生意盖微末。年年雨露恩，欲报无嘉实。缄此木桂心，不匮伊蒿质。元气续中孚，绵绵閟玄月。同心盟荔挺，来世化秋柏。心心相续在，劫劫前尘揭。喟彼漉酒翁，胸有苌宏血。种生无忧树，永护金轮国。
壬子秋暮归里作·其六
作者：沈曾植
朝代：清
体裁：古风

尔雅幼所习，离骚芳屡称。壮年侍医药，本草随缄縢。多识意不逮，匡名文有徵。孰云格庭竹，不如荧心灯。畴昔采南岳，灵菱剧繁芿。黄山草木状，书有鳀人誊。念欲勒一编，留为方志凭。神武去悤悤，科条研未能。至今劫灰土，尚有茵芝蒸。物理有显晦，图书随废兴。远惭梦溪叟，药议多纠绳。
壬子秋暮归里作·其四
作者：沈曾植
朝代：清
体裁：古风

蔷薇天西贵，樱花日东誇。牡丹吾国艳，王泽风弥嘉。吾宅错三种，同时竞芳华。春工不歧视，象译徒乖差。
壬戌七月薄感时行三日而心志身力尽失几庄子之所谓吾丧我者然起坐故犹如常八月初二便皆闭腹涨欲死又恍悟卢升之自投颖水非无由也佛兰谢医以欧法治之残喘慬慬呻吟病榻又十馀日矣病中得樊山老人寄诗五首虽呻楚不忘在口时和一二韵积日成此·其一
作者：沈曾植
朝代：清
体裁：七言律诗

澹极烟痕九点州，大圜广广梦悠悠。思君共饮金波月，宿契应同白玉楼。百药煎馀成瘣木，六师回笑饿金头。邱君运尽才还尽，摘句寻章卒未休。
壬戌七月薄感时行三日而心志身力尽失几庄子之所谓吾丧我者然起坐故犹如常八月初二便皆闭腹涨欲死又恍悟卢升之自投颖水非无由也佛兰谢医以欧法治之残喘慬慬呻吟病榻又十馀日矣病中得樊山老人寄诗五首虽呻楚不忘在口时和一二韵积日成此·其三
作者：沈曾植
朝代：清
体裁：七言律诗

不死何妨更论文，冀州飙举思夫君。金华汁尽收残墨，黄叶阶乾省旧闻。俗谛一星成劫火，故人千里梦秋云。年年心绪凋残尽，念我桓山鸟失群。
壬戌七月薄感时行三日而心志身力尽失几庄子之所谓吾丧我者然起坐故犹如常八月初二便皆闭腹涨欲死又恍悟卢升之自投颖水非无由也佛兰谢医以欧法治之残喘慬慬呻吟病榻又十馀日矣病中得樊山老人寄诗五首虽呻楚不忘在口时和一二韵积日成此·其二
作者：沈曾植
朝代：清
体裁：七言律诗

草草生涯七十三，阨年突过劣犹堪。鸡鱼蒜在都无味，老病死招行总甘。馀业傥犹缠故纸，埋身随处即山庵。新因旧果终难昧，唵字仍依北斗南。
壬戌七月薄感时行三日而心志身力尽失几庄子之所谓吾丧我者然起坐故犹如常八月初二便皆闭腹涨欲死又恍悟卢升之自投颖水非无由也佛兰谢医以欧法治之残喘慬慬呻吟病榻又十馀日矣病中得樊山老人寄诗五首虽呻楚不忘在口时和一二韵积日成此·其五
作者：沈曾植
朝代：清
体裁：七言律诗

踢倒须弥法界开，大香水海净无崖。花台须蕊都成佛，月路灵祗不受斋。浪迹傥留清辨窟，閒情偶折鲁公钗。秋风万里萧寥去，著个诗翁病亦佳。
壬戌七月薄感时行三日而心志身力尽失几庄子之所谓吾丧我者然起坐故犹如常八月初二便皆闭腹涨欲死又恍悟卢升之自投颖水非无由也佛兰谢医以欧法治之残喘慬慬呻吟病榻又十馀日矣病中得樊山老人寄诗五首虽呻楚不忘在口时和一二韵积日成此·其四
作者：沈曾植
朝代：清
体裁：七言律诗

戏乐严禅候解题，思君随愿见君诗。飞扬云气随莱母，薶没名卿閟祝其。学究残编涂毒鼓，太公家教验神蓍。飞天朱鬕遥相觑，扰扰甘陵部党为。
壬戌元旦试笔和倦知老人韵·其一
作者：沈曾植
朝代：清
体裁：五言律诗

归命西方礼，瞻云北阙心。天枢终斡运，魔网会消沈。虫化风将定，禽填海不深。乐窝还有寄，击壤为君吟。
壬戌元旦试笔和倦知老人韵·其二
作者：沈曾植
朝代：清
体裁：五言律诗

持底作新年，颓然与嘿然。废茶逃水厄，泼墨学书颠。冻壑鱼潜久，长宵鹤警先。屠苏须一醉，曳踵出椒筵。
壬戌四月二日榨篰村省墓舟中作·其一
作者：沈曾植
朝代：清
体裁：五言律诗

老态笼东极，扶行拜跪迟。儿归依母兆，人尽见天时。柏黛参云上，松涛撼暮悲。登舟行复顾，惝恍不成思。
壬戌四月二日榨篰村省墓舟中作·其三
作者：沈曾植
朝代：清
体裁：五言律诗

返葬非狐首，归魂化鹤身。露凉华表夜，草长墓田春。结想通神理，长怀启后人。他年南北眷，会共瓣香申。
壬戌四月二日榨篰村省墓舟中作·其二
作者：沈曾植
朝代：清
体裁：五言律诗

雨为敷筵止，云如荫暍来。庆逢神保格，病荷祖庭哀。远想云中举，周流阙下回。人间馀涕泪，天上倘追陪。
壬戌四月二日榨篰村省墓舟中作·其四
作者：沈曾植
朝代：清
体裁：五言律诗

太公家训在，耕读世相寻。斜上旁行谱，衰门弱个心。高崖环稻水，矮屋入桑林。尚望长安塔，馀生积想阴。
壬戌花朝
作者：沈曾植
朝代：清
体裁：七言律诗

可是花光最后朝，晴川阳燄照无聊。雾中眼为佳晨拭，梦里春禁野妇嘲。幻想鹅笼供变换，化人虫臂得逍遥。匏瓜系见无馀食，多谢门生赋大招。
处处
作者：沈曾植
朝代：清
体裁：七言律诗

处处相逢处处渠，木兰叶健茗香徐。十年饱吃桃花饭，七叶新成药果书。内景心常藏月魄，意生身不驾霓车。犹龙迦叶元非二，欲往相参离坐馀。
夏日·其一
作者：沈曾植
朝代：清
体裁：七言律诗

榴子红生绽火齐，榐花黄熟轧金泥。瓜庐守作权舆父，竹笑欣同法喜妻。作者邈然山北法，秀才相对海南黎。回风忽洒分龙雨，云障䃱磹隐海堤。
夏日·其二
作者：沈曾植
朝代：清
体裁：七言律诗

静夜岑楼一味凉，太虚星劫杳茫茫。衣花著处香无迹，魄桂虚时净胜光。天上魂应招李贺，画中痴不忏长康。醉吟诗句浑閒事，底用东林别本藏。
夜
作者：沈曾植
朝代：清
体裁：五言律诗

促漏沈沈夜，愁云淰淰隈。荒鸡难入听，断雁不胜哀。心事与年尽，潮风振树来。只应三世果，重此拨寒灰。
夜
作者：沈曾植
朝代：清
体裁：七言律诗

清江不波杳冥去，斗柄插江夜向晨。乾坤闷然无想定，河山如梦再来身。周天芒角动辰位，落月苍凉见故人。六十八年弹指顷，童心还与曙光新。
夜
作者：沈曾植
朝代：清
体裁：五言律诗

绕夜群灵集，噫风万窍号。礼魂薰菊秀，惧梦撼松涛。广野初弦月，微澜入浦潮。静心回动相，百劫耿难消。
夜不能寐未明即起寓目偶书·其一
作者：沈曾植
朝代：清
体裁：古风

乾鹊有好音，高梧发奇光。东南五色霞，旁薄来榑桑。霄气湛清泰，日华静沧凉。起坐灭残膏，揽农振我裳。稍回华池咽，默转琴心章。安用挽三关，紫车灌黄堂。且当休六用，定宇收天光。至道谅不遐，委心任常常。引手撷流珠，徂年共徜徉。清风洒庭内，寤梦惺其忘。
夜不能寐未明即起寓目偶书·其二
作者：沈曾植
朝代：清
体裁：古风

檐日照我衣，竹篱写我影。田家识罔两，休王占颠顶。置此勿复云，馀生随化迥。蕄然德机杜，安得光音骋。石台挹旦气，烟意閟万井。江汉盥清波，灵婓薆神景。楚山睡中起，丹翠晨妆整。喟以有涯生，延兹无尽境。西飞一鹤来，清都倘余省。
夜坐
作者：沈曾植
朝代：清
体裁：五言律诗

十日弦馀月，孤标世外身。海楼含蜃气，铁雨泣鲛民。天地成骈拇，娙娥役鬼薪。老来枯骨眼，无复泪沾巾。
夜坐漫书
作者：沈曾植
朝代：清
体裁：五言律诗

卢敖期若士，吕叟爱云房。乾净化身土，太平心字香。秋心凋锦树，露夕拂银床。去日那从说，清宵一味凉。
大行皇太后挽歌辞·其一
作者：沈曾植
朝代：清
体裁：五言律诗

华盖凄无色，齐州黯不春。雪寒闻鹤语，地老泣虫人。无分陪临位，超遥望帝晨。空传朝夕奠，穷海蛰孤臣。
大行皇太后挽歌辞·其三
作者：沈曾植
朝代：清
体裁：五言律诗

旌识更宾馆，邦忧在简书。岂无观鲁宋，莫更阙金车。汉正登遐日，商家亮闇庐。遥传真令语，凄断受遗初。
大行皇太后挽歌辞·其二
作者：沈曾植
朝代：清
体裁：五言律诗

新室符言改，梁台诰令存。九州还揖让，十世厄艰屯。泪陨金难铸，襦连玉不温。寿原锵楚挽，机窆许谁论。
大行皇太后挽歌辞·其四
作者：沈曾植
朝代：清
体裁：五言律诗

湘浦龙轜驾，苍梧象亩长。霜严回七萃，雨泣遍诸方。密记留长御，飞魂属挽郎。原陵长阔绝，天地一悲凉。
天琴寄诗相唁和答·其一
作者：沈曾植
朝代：清
体裁：七言律诗

震雷飞火崇朝起，著我蒲团矢石间。世要劫灰成坏相，身为卦影屹兼山。意城坚要盟罴冢，霄景泠然閟鹄班。凄绝通天台下路，初明从此出峣关。
天琴寄诗相唁和答·其二
作者：沈曾植
朝代：清
体裁：七言律诗

寥落诗心与梦尘，断碑难诉亚驼文。董逃生理何颜面，杨笔先几㖟夜分。万死岂甘偷视息，有生何地不纷纭。平生文字因缘在，为奠江头冥漠君。
天琴用山谷从黄冕仲索双井茶韵见贻和答
作者：沈曾植
朝代：清
体裁：古风

千言悉付管城公，百骁辟易堂西丰。天机凤梭夜轧轧，服官锦粲鸡凫翁。怪君楼居寡眠食，炯然心镜停秋空。瞥然万象呈天工，海印印出靡雷同。彻视无能惑凫乙，兼味两不遗蛤熊。人情向背剑首风，昔年僧壁诗纱笼。而今茗柯浇茗碗，鯈鱼从容乐循本。
天马
作者：沈曾植
朝代：清
体裁：古风

天马徕，西极见。熛赤文，歘若电。靡鋚勒，服盘衍。天马徕，视何时。揽余辔，遐裔驰。超万里，登昆丘。天马徕，气鸿濛。云五色，斋房东。视不见，希若矇。天马徕，澹余思。圣罔觌，芙渠支。骥蹢躅，行安期。天马徕，服予皂。神之听，尊载考。神孔惠，縿升扬。张我武，定四方。
太夷六十生日用石遗韵为寿
作者：沈曾植
朝代：清
体裁：五言律诗

天地一指喻，江河万古人。与君同暮色，胥命及王春。骨比松佺瘦，心先宙合新。聊凭诗纪岁，岂必酒濡唇。
太夷别后重寄
作者：沈曾植
朝代：清
体裁：五言律诗

江湖有静浪，鸟兽可同群。为觅风胡剑，言寻沧海君。迢遥嘶骑远，浩荡白鸥驯。念子终无已，凭高望断云。
太夷招集海藏楼看樱花
作者：沈曾植
朝代：清
体裁：七言律诗

水碧樱花刺眼新，华严楼阁是前因。来为历落崎嵚客，不断声香色味尘。事久总知人定胜，意行元与物华亲。刀轮藕孔何关事，政尔陀罗臂屈伸。
太夷长句录别依韵和答
作者：沈曾植
朝代：清
体裁：七言律诗

江风林月入檐端，照见河梁别绪酸。极浦苍茫分袂路，晚花烟邑去朝官。收身老有妻孥在，报国穷兼齿发残。长把净心酬浩劫，他年重见泪襟弹。
太虚作细楷相寄赋此以答
作者：沈曾植
朝代：清
体裁：古风

乌丝眇眇霜空烟，小字帖帖春蚕眠。朝真清斋掩关坐，细想涌现秋毫颠。扶桑鼓臂投三丈，棘刺沐猴神转王。固知剑气郁胸蟠，往复荼申无定相。诗卷长留钓竿逝，自言绝迹无行地。我缄子书怀袖中，子行见我须弥风。
失题
作者：沈曾植
朝代：清
体裁：七言律诗

兰亭众会独伤怀，誓墓文成志益哀。显授何曾较怀祖，扶生或竟损方回。蛾眉汶岭终难取，青李来禽尚可栽。我亦年今垂耳顺，千秋思若□□□。
失题
作者：沈曾植
朝代：清
体裁：古风

夕阳一片桃花影，点出须罗天界性。银环大马踏霜行，罡风不动襳䘯轻。钴鉧潭前一泓水，照见人间招魂字。魂行如星登赤霄，宵光淬剑吹招摇，侠佳夜应天歌箫。留俞徘徊却回顾，脐火熊熊灼金坞。
失题
作者：沈曾植
朝代：清
体裁：七言律诗

病骨崚嶒厌睡乡，宵来枕簟入秋凉。行年寥落虚诗谱，梦境迷离出赋肠。恶岁蓬麻吁可数，故园松菊耿难忘。天涯落月千秋意，岂有仙人紫府将。
失题
作者：沈曾植
朝代：清
体裁：古风

识海罡风业波驶，以妄为常谖为智，穿窬者王宰当世。何来戴笠田间翁，视端貌悫神匑匑，计倪书欤握手中。曰言可复行有恒，曰富曰寿天可凭，曰念尔祖孳云仍。
奉呈石遗
作者：沈曾植
朝代：清
体裁：五言律诗

孤云与寒石，郢路偶相将。老斲知轮苦，新硎得刃藏。芥根松叶味，寒月大堤旁。画出陈居士，披披布衲凉。
奉和倦知同年招饮诗韵
作者：沈曾植
朝代：清
体裁：七言律诗

同年小录校疑年，忽漫来参不偶然。凿井耕田竟何地，浮家泛宅各从天。食单共喜桑鹅隽，梦语谁争栎社全。喜捧公诗多态度，春云蔼蔼思绵绵。
奉和倦知同年除夕元旦二诗韵·其一
作者：沈曾植
朝代：清
体裁：七言律诗

馀兴诗编第二年，清宵梦好老妻圆。横庚兆已占归往，太乙舟应乐静便。尽有梅枝攀玉照，偶然草圣写天全。生天丈后惭灵运，自叙篇终效稚川。
奉和倦知同年除夕元旦二诗韵·其二
作者：沈曾植
朝代：清
体裁：七言律诗

仙人掌发紫兰香，急就觚题冯代彊。镜听颇疑无妄喜，星占如示太平将。巢风穴雨知应早，雁后花前客未忙。六十年前前甲子，童心重现黑甜乡。
奉和庸庵尚书同年逸社重举诗元韵·其一
作者：沈曾植
朝代：清
体裁：七言律诗

前三三是后三三，骊颔诗珠得再探。楼阁庄严尘外地，河山风景醉馀谈。陀罗应须化千臂，兜率何年借一龛。凭仗尚书双福慧，夷吾还与起江南。
奉和庸庵尚书同年逸社重举诗元韵·其三
作者：沈曾植
朝代：清
体裁：七言律诗

花笺检点箧中遗，岂信人天永隔离。手稿已刊居士集，策书悽绝马周碑。乾坤清气森常在，河岳英灵愿未移。妙画通灵终复反，茫茫天壤去依谁。
奉和庸庵尚书同年逸社重举诗元韵·其二
作者：沈曾植
朝代：清
体裁：七言律诗

我是连昌宫外民，今庚申溯昔庚申。珠联璧合同垂象，国梦年占达大人。连步分曹唏故事，桃源栗里寄吟身。江西诗派春秋义，老罢东莱学素臣。
奉和庸庵尚书同年逸社重举诗元韵·其四
作者：沈曾植
朝代：清
体裁：七言律诗

木笔花开春尚寒，莎庭步屐尽情欢。仙家且作灵飞想，佛果元知解脱难。积岁已经兼白杜，说诗曾不异齐韩。画师恰在邻州住，会与睢阳写照看。
奉和西岩相国病起简同社韵
作者：沈曾植
朝代：清
体裁：古风

尺捶长几何，万岁祇得半。极微造四大，水火倏移换。秦雉未成雊，梁鱼或先烂。衣服诚采采，故完新已绽。轶马入深渊，何欢脱羁绊。物情有偏蔽，君子洞观玩。伤哉一目民，人言乃汝患。相引盲入火，偾焉愤投难。一念炽无明，千生堕无间。东皇载生气，不已万方乱。极目江南春，愁来故难断。相公闭关久，聊以楚言辨。鲕化讵成鹏，鸴抢又招鴳。由来自跆躤，曷月睹清燕。眇觌泽量蕉，难为饮食衎。我祝喜王佛，迦陵鸟勤唤。飏以乐园风，息诸猛炉锻。口为和合语，身得阏伽灌。九品可共生，十重喟兹叹。浩劫到诸天，微忱愧澶漫。独斟功德水，自服清凉散。生徒十馀几，微明谢窥观。
姚埭东轩晓望拈陶诗起句·其一
作者：沈曾植
朝代：清
体裁：五言律诗

吾亦爱吾庐，屡空真晏如。道言谙日损，心地托旬虚。迥野收晴色，明窗校故书。白头文字性，不变是周馀。
姚埭东轩晓望拈陶诗起句·其三
作者：沈曾植
朝代：清
体裁：五言律诗

俯仰终吾世，流离底处家。书留先汉添，茗是晚唐花。寒食钖箫过，儿童竹马哗。乡僧前问讯，弹指一兰阇。
姚埭东轩晓望拈陶诗起句·其二
作者：沈曾植
朝代：清
体裁：五言律诗

时还读我书，掩卷复蘧蘧。物怪搜神夥，人间出定如。过头惟倚杖，安步乍当车。脉望何年化，星官坐笑余。
姚文献公碑题诗
作者：沈曾植
朝代：清
体裁：七言律诗

锡蜡胡同第一门，疏帘清簟午花痕。合方散直留车从，玉案馀香对晏温。庭院顿成千古别，图书谁起九原论。帖平书估徵求事，岂有英光百一存。
姚梅伯画龙女图为黄仲韬题·其一
作者：沈曾植
朝代：清
体裁：七言绝句

汉上先生箧中物，江夏无双欣得之。六甲五龙今几易，洧槃穷石昔玄思。
姚梅伯画龙女图为黄仲韬题·其三
作者：沈曾植
朝代：清
体裁：七言绝句

直为操蛇向北山，不曾窥首骇人间。云光海气入毫末，翠羽明珠非世颜。
姚梅伯画龙女图为黄仲韬题·其二
作者：沈曾植
朝代：清
体裁：七言绝句

岂得玄珠从象罔，却乘云气揖鸿濛。飞腾百变随无定，只堕神光离合中。
姚梅伯画龙女图为黄仲韬题·其四
作者：沈曾植
朝代：清
体裁：七言绝句

天壤相看有俊民，研云浓拂九州春。刚风一撼彫文佩，要识灵飞最后身。
威灵仙
作者：沈曾植
朝代：清
体裁：古风

草有威灵仙，厥方始海上。或传新罗僧，用除风入藏。名方唐宋传，功主脚气瘴。驱疟出后师，排决验非妄。乃知雾露淫，非独少阳王。研研说茈胡，玉卮美无当。
娱园之集止庵相国樊山方伯皆赋长歌湘绮赋古体五言易曾诸君各有佳什徽徽溢目钦叹弥襟越三日复集于相国寓斋归而感寒不复能参尊俎病榻呻吟缀缉成篇怀抱解㑊不复成句
作者：沈曾植
朝代：清
体裁：古风

虚堂冰净琉璃滑，龙公噤㾕悭行雪。狐裘不温酒不醲，起唤僧残煨榾柮。湘绮先生列仙儒，驭风郑圃来超忽。东坡先生戒比丘，故事重为瓣香爇。张筵腾斝群贤会，八百年来通謦欬。当时祗道去来今，我辈真看成住坏。猿愁鼍愤声宁变，白马青袍驾焉税。律成坐致君尧舜，战久民方在刀几。向来键户甘喑哑，此日荒园一歌喟。尚书新诗百态新，樊山老现香山身。陈侯五言攓黄陈，易曾李轶晁张秦。绝代风骚旨格真，海云涌现元祐春。岂与秋虫泣寒饿，依然师子能频申。老仙却袖曹刘手，掣海长鲸亦何有。毕罗阅世群言长，佳丽传笺五言首。谈天思轶瀛洲外，画鬼才甘董狐后。萧晨一著赤霜袍，贱子相随愧僝瘦。苍然暮色驾安归，周北张南肃祗候。丈夫纵浪无不遭，古今世变三嗷嘈。始建国元莽圣豪，歌元丰诩荆舒骄。人言十事律九条，八索戎息殷周消。哀哉天地间孰逃，楚狂却曲歌非骚。后来更视今何日，垓万命宫一磨蠍。
子勤见示答友诗依和
作者：沈曾植
朝代：清
体裁：七言律诗

不是忧缠即病斟，谁从寂寞扣馀音。皋禽警露闻遥野，海鸟翔波有畏心。蜀道隐踪惭董养，幽州疲隶慨卢谌。门前五柳春条发，与子徘徊共息阴。
子琴和余病夜诗辞意兼美复和两章·其一
作者：沈曾植
朝代：清
体裁：七言律诗

繁华过眼了无痕，六代山川楚些魂。幻想青骡仙骑隐，可忘白傅大裘温。功名误后英雄困，图画储来道法存。至竟同因谁异果，拜章直与扣灵阍。
子琴和余病夜诗辞意兼美复和两章·其二
作者：沈曾植
朝代：清
体裁：七言律诗

若水南流带沫淹，神林处处拜诸严。遥传纵目蚕丛主，竞唱新声黄帝盐。来日大难嫠恤纬，中宵无赖月窥帘。子虚啽呓真无谓，那更潘江陆海添。
季申见示花朝诗和韵即效其体
作者：沈曾植
朝代：清
体裁：七言律诗

兰叶舒英柳绾条，咏花人惜闰花朝。流离绕树莺何晚，意气专场雉最骄。如意早应酬蜀客，秘辛谁梦振梁箫。班骓又著垂杨系，那不湾头怨寂寥。
季直书来索题荷锄图·其一
作者：沈曾植
朝代：清
体裁：七言律诗

普门大士多生愿，身世相违百态新。衣冠去作木居士，蓑笠归来农丈人。俭岁百家生秕稗，倾身一饱不淄磷。扶海垞南今谷口，形谍名轩非子真。
季直书来索题荷锄图·其二
作者：沈曾植
朝代：清
体裁：七言律诗

百年我亦恨枯槁，小亩曾无一㸽田。期与白鸥分片席，相随黄犊度东阡。蛙声五行差可说，禾穗三变思诸先。姚埭老民岁时纪，心知不同蔡癸篇。
孤清过谈旧事口占索和二首·其一
作者：沈曾植
朝代：清
体裁：七言律诗

此生无分到修门，飘泊春明梦里魂。诗不能仙甘作鬼，月当出震故藏坤。千林瘁叶催寒籁，半衲斜阳晒病髡。曾向西江同选佛，不妨无佛也称尊。
孤清过谈旧事口占索和二首·其二
作者：沈曾植
朝代：清
体裁：七言律诗

鸟雀喧阶各到门，强将寐语驻悲魂。僧诗早已参齐己，韵谱无烦捡吕坤。寥廓山川天自醉，荒寒图画笔先髡。绽衣且作三冬计，归命长依两足尊。
孤鸿
作者：沈曾植
朝代：清
体裁：五言律诗

孤鸿千里翼，不共转蓬飞。楚国先贤古，江城独鹤归。茱萸良月酒，荷芰水乡衣。鱼计身堪老，延缘问钓矶。
安般老人七旬寿诗
作者：沈曾植
朝代：清
体裁：古风

大种造众色，无中有兹形。经说树不朽，道言养长生。性水澹无朕，风澜百澎渹。汩没文字海，幽居否泰城。倏忽童男身，突而长者称。倏现宰官荣，倏为居士清。那无梵天梵，但习声闻声。三十有二应，已生匪当生。观此幻非幻，炳然阿字呈。鹏鴳久一视，菌椿不殊龄。称祝从世法，辞祝犹凡情。起捋使君须，与君话生平。念我与君对，雅言兼四甥。重以再世婿，婚姻为弟兄。我齿岁差长，君弧日先弸。天门冒茂出，二鸟春同鸣。髫岁模略记，芄兰郁青青。嬉戏击壤侣，竞争佔毕程。誉矜轨范师，讽苦聱牙经。初七及下九，端午还清明。皎皎婴儿心，初日出地平。宛然儒童相，岂必威音贞。南北一分张，弁带俱雄成。名场歧剧驰，文阵靷鞅䋫。我题雁塔名，君怀毷氉情。君复凤池升，我愧粗官撄。荣悴几反覆，轭缠萃交并。方役末那思，宁闻庵罗馨。我有三世观，赅诸前后庚。第一过去位，国家方中兴。遐作倬云汉，髦宜尽飞腾。君志卓成学，期为王国桢。巧算研缀术，殊文画旁行。兵图究技巧，国耻储膺惩。贤相屡咨许，中林有薪蒸。方当赞方召，岂但师云卿。第二过去位，赤子潢池兵。君辍桂林轺，还过蜀冈泾。流涕说魔罗，伤心党部争。妖氛俄荡涤，邪命翻纵横。大厉凭以行，窃国如钩轻。前席慷慨陈，天高颔卑听。终然江海去，永忆承明廷。第三过去位，坏劫将骞崩。遇君圣湖漘，携手期鸥盟。仰视解脱月，深窥罗刹箐。果然黑风起，漂与栖苴蕶。局蹐守中露，孤明耿心灯。石湖田园诗，介甫围棋枰。同是林下人，天胡殊醉醒。更作现在观，恒干坚康宁。鸡猪遇能吃，笠屐游相仍。饭罢即宴坐，观成如上升。有时棒喝禅，不碍婆和僧。有子已克家，诸孙螽羽绳。家园芋栗熟，心地莲花青。即此燕喜尊，宁非甘露瓶。解作有无有，云何乘非乘。毗岚欲界风，无色无欹倾。浩荡君亲恩，濡滞余西征。且礼护国坛，随求般若灵。云章自天降，诸佛同欢迎。
宋二体石经
作者：沈曾植
朝代：清
体裁：七言律诗

刻经汉晋唐逮宋，石寿无踰开成坚。小篆章杨论假借，异文京监正雕镌。丁家经笥数独五，刘氏墨宝金当千。西州坚抱杜林简，觊有矩步星会年。
定风波·寄詽斋
作者：沈曾植
朝代：清

暂乞人閒解脱身。安横何用闭樆门。江上秋帆千里影。风正。归途万一妥归魂。万树梢头敷座坐。云过。朗吟还见洞庭君。一向松涛喧茗椀。鱼眼。先醒原是独醒人。
定风波·寄詽斋
作者：沈曾植
朝代：清
体裁：词

暂乞人间解脱身。安横何用闭㰚门。江上秋帆千里影。风正。归涂万一妥归魂。万树梢头敷座坐。云过。朗吟还见洞庭君。一向松涛喧茗碗。鱼眼。先醒原是独醒人。
定风波·题病山松菊障子，李子申画也
作者：沈曾植
朝代：清
体裁：词

愁日愁随一线长。流珠去去不商量。长鬣松呼能识我。磥砢。数他夏腊饱风霜。不用餐英还拂帽。颠倒。梅花红处菊犹香。松下老僧无尽意。庆喜。婆罗勒果叶间藏。
宝塔湾
作者：沈曾植
朝代：清
体裁：五言律诗

萧晨烟未泮，散舸趁轻凫。一往闻扬语，重来识佛图。风微渔唱远，月淡晓光无。行色兼悲喜，沙头问仆夫。
宝瑞臣尚书之母兆佳太夫人八旬寿诗
作者：沈曾植
朝代：清
体裁：七言律诗

庭下苔梅点好枝，八琅仙馆在瑶池。宝幢默受天人护，智印长依佛母持。福锡三春云篆朗，帙开九执海筹知。玉林待拂鸦青纸，定为群贤写寿词。
审言今年六十余欲为寿言无缘以发审言忽以西城员外丞请如其意为之
作者：沈曾植
朝代：清
体裁：古风

我昔少庸妄，志观天壤奇。文章揽絺绣，珍异搜和随。杞梓楩楠极，犹思邓林披。凤麟在郊薮，雅诂诹黄罴。纵意信古言，列仙亦人为。十洲不迂怪，佛迹朝那窥。允姓月支王，塔婆发倾敧。谓当竭耳目，安用嗟瑕疵。快意时一得，秦楼捋须髭。万汇不可量，人伦抑多歧。九皇八八民，邱索饶参差。诸子鬨名墨，六书变籀斯。聃用谷王尊，周惟人籁吹。完然一家言，文富皆高赀。汉学腻颜恰，晋风宁馨儿。春秋异裘葛，左右掩雄雌。才性亦既殊，类流会当知。见谓广大主，理岂无垠陲。文德懿中兴，湘乡施南皮。翁潘古韦平，好爵儒林靡。讲肆刘陈俞，群流令呵撝。绝学顺德老，斑斑鼎俎奇。相从蹑月窟，益用张星施。缉缉鸟翮堕，荒荒羊胛炊。同行人莽眇，各自通�离。觥觥蒯编修，天马无衔羁。来参裴秀图，说士甘于糜。淮楚族科别，徽扬学高卑。某史某经神，某文凿嵚巇。乃不聆君名，君方蠵伏池。牛虎龙儿年，摭言极弭迤。我从别火署，归沐觇鸾螭。四士海陵诤，四君吴录披。蜀才宋廖纵，湘藻曾李摛。谈说齐䫉辨，幽潜陆季疵。公车骆驿起，巧算难分衰。三耳藏坚白，五行駮心脾。大官颇怪疑，我宁震失匙。太岁在摄提，论与威弧移。五龙忽拘绞，十煇贯虹弥。士气积摧剥，骎骎下稷曦。浸被伊川发，或吹吴市篪。矧复拜夷隶，狗曲将歌骊。芳草化萧艾，贯头代袆缡。幸自脱钩党，安能偭绳规。长揖顾及间，江干屏一麾。佛社桂李黎，如如出言卮。文儒方马姚，井井忧瓶羸。发短心不长，舌存齿先危。清秋灊阁邮，发见书襹缡。譬久髀肉生，忽得天马骑。翻翻不去手，鸟翼黏竿黐。此士竟不知，耻如大堤隳。努力勉致之，上尊贵莎牺。选学愿得君，高羾曹李驰。赋者愿得君，荣造卿云骴。诗者愿得君，教射曹刘仪。君至我将行，握手王事裨。谓当古是式，岂曰言非宜。谁谓天不庸，程逝朱耄罢。亡君五车书，罗刹戈盱睢。再见如隔世，流人不繇赀。君为上座师，我病潜僧祇。海日晨照楼，海潮夜舂篱。秋听叶懆懆，春解流澌澌。步屐偶相过，蒲荷泽之陂。寄生海上沤，蒿目燕南垂。时时策古事，慰我愁孤羁。盘马健无槊，漉盐敝无箄。呴泉鱼育育，变雅学提提。侈君武库诸，矢和弓必倕。质疑莛一撞，矢口靡喔斯。与子连巨鳌，海筹测瀰瀰。与子共贞疾，不死为卷葹。养生枢得环，守意城增陴。三岁我且行，觉禅喜禅猗。为我制诔词，哀我逢百罹。为我写心容，昭文不成亏。蒯侯例先具，沈君理亦齐。再世君期颐，我童方佩觿。还将圯桥履，更折留侯支。
审言今年六十余欲为寿言无缘以发审言忽以西城员外丞请如其意为之
作者：沈曾植
朝代：清
体裁：古风

我昔少庸妄，志观天壤奇。文章揽絺绣，珍异搜和随。杞梓楩楠极，犹思邓林披。凤麟在郊薮，雅诂诹黄罴。纵意信古言，列仙亦人为。十洲不迂怪，佛迹朝那窥。允姓月支王，塔婆发倾敧。谓当竭耳目，安用嗟瑕疵。快意时一得，秦楼捋须髭。万汇不可量，人伦抑多歧。九皇八八民，邱索饶参差。诸子鬨名墨，六书变籀斯。聃用谷王尊，周惟人籁吹。完然一家言，文富皆高赀。汉学腻颜恰，晋风宁馨儿。春秋异裘葛，左右掩雄雌。才性亦既殊，类流会当知。见谓广大主，理岂无垠陲。文德懿中兴，湘乡施南皮。翁潘古韦平，好爵儒林靡。讲肆刘陈俞，群流令呵撝。绝学顺德老，斑斑鼎俎奇。相从蹑月窟，益用张星施。缉缉鸟翮堕，荒荒羊胛炊。同行人莽眇，各自通𠇗离。觥觥蒯编修，天马无衔羁。来参裴秀图，说士甘于糜。淮楚族科别，徽扬学高卑。某史某经神，某文凿嵚巇。乃不聆君名，君方蠵伏池。牛虎龙儿年，摭言极弭迤。我从别火署，归沐觇鸾螭。四士海陵诤，四君吴录披。蜀才宋廖纵，湘藻曾李摛。谈说齐䫉辨，幽潜陆季疵。公车骆驿起，巧算难分衰。三耳藏坚白，五行駮心脾。大官颇怪疑，我宁震失匙。太岁在摄提，论与威弧移。五龙忽拘绞，十煇贯虹弥。士气积摧剥，骎骎下稷曦。浸被伊川发，或吹吴市篪。矧复拜夷隶，狗曲将歌骊。芳草化萧艾，贯头代袆缡。幸自脱钩党，安能偭绳规。长揖顾及间，江干屏一麾。佛社桂李黎，如如出言卮。文儒方马姚，井井忧瓶羸。发短心不长，舌存齿先危。清秋灊阁邮，发见书襹缡。譬久髀肉生，忽得天马骑。翻翻不去手，鸟翼黏竿黐。此士竟不知，耻如大堤隳。努力勉致之，上尊贵莎牺。选学愿得君，高羾曹李驰。赋者愿得君，荣造卿云骴。诗者愿得君，教射曹刘仪。君至我将行，握手王事裨。谓当古是式，岂曰言非宜。谁谓天不庸，程逝朱耄罢。亡君五车书，罗刹戈盱睢。再见如隔世，流人不繇赀。君为上座师，我病潜僧祇。海日晨照楼，海潮夜舂篱。秋听叶懆懆，春解流澌澌。步屐偶相过，蒲荷泽之陂。寄生海上沤，蒿目燕南垂。时时策古事，慰我愁孤羁。盘马健无槊，漉盐敝无箄。呴泉鱼育育，变雅学提提。侈君武库诸，矢和弓必倕。质疑莛一撞，矢口靡喔斯。与子连巨鳌，海筹测瀰瀰。与子共贞疾，不死为卷葹。养生枢得环，守意城增陴。三岁我且行，觉禅喜禅猗。为我制诔词，哀我逢百罹。为我写心容，昭文不成亏。蒯侯例先具，沈君理亦齐。再世君期颐，我童方佩觿。还将圯桥履，更折留侯支。
客久
作者：沈曾植
朝代：清
体裁：五言律诗

客久成騃贷，庭虚断见思。乾坤多难老，鸿雁入云悲。过去事无迹，适来生有涯。中园抚霜柏，念尔岁寒时。
寄一山
作者：沈曾植
朝代：清
体裁：七言律诗

长空雁影杳何如，契阔新来尺素书。意外有人呼可可，梦中何处得蘧蘧。清宵残月遥相忆，远水无波思有馀。欲借高楼遣阑暑，可知山泽是仙癯。
寄上虞山相国师
作者：沈曾植
朝代：清
体裁：七言律诗

江上穷愁十日霖，摇摇孤愤结微音。松高独受寒风厄，凤老甘当众鸟侵。睚眦一夫成世变，是非千载在公心。言妖舌毒纷无纪，吞炭聊为豫子喑。
寄上虞山相国师
作者：沈曾植
朝代：清

江上穷愁十日霖，摇摇孤愦结微音。松高独受寒风厄，凤老甘当众鸟侵。睚眦一夫成世变，是非千载在公心。言妖舌毒纷无纪，吞炭聊为豫子喑。
寄伯严
作者：沈曾植
朝代：清
体裁：七言律诗

吟怀祇在夕阳西，六代河山旅逸栖。诗到杜陵身更瘦，墩寻谢傅屐频携。沧桑再见千年变，菩萨难将一味齐。春水方生催返棹，卮言来与和天倪。
寄叔言
作者：沈曾植
朝代：清
体裁：七言律诗

二酉山深是首阳，千秋孤索炯心光。十繇郑说文能补，六太殷官府有藏。梦里倘逢师挚告，书成不借广微商。残年识字心犹在，海水天风跂一望。
寄叔言·其一
作者：沈曾植
朝代：清
体裁：古风

近局忽不乐，远思杳无端。衰年性多反，触绪成悲欢。云海渺千里，愿言矢柔翰。今年冰雪积，温室无馀㬮。暑极寒必酷，反覆如循环。因兹穷理奥，定率谁能刊。剥尽卦为复，纪穷建于元。积忧成解脱，去病欣轻安。政尔意外胜，得之自艰难。愿君新岁乐，味此劳人言。
寄叔言·其三
作者：沈曾植
朝代：清
体裁：古风

亲者能使疏，疏者不复亲。苍蝇点黑白，周道生荆榛。金石诚可开，物情难具陈。尚同墨家义，丝染终悲辛。畴昔识微论，书之在带绅。如何忽遗忘，心热颜为骍。
寄叔言·其二
作者：沈曾植
朝代：清
体裁：古风

茂陵玉经箱，忽在洛阳市。头白冉登郎，霣涕识往事。三灾及梵天，人间复何齿。苍凉壮月序，易安老居士。抱璞泣荆岑，枫林喟凋瘁。聚散理之常，伤心印珍秘。赖君百缣酬，及时一壶济。贪贾睨之笑，宁知大人意。平生耆旧传，晚岁沧桑泪。尺素识深怀，绵绵记心史。
寄叔言·其五
作者：沈曾植
朝代：清
体裁：古风

雪宇万尘净，山川见真形。羲皇逮魏晋，倾耳同希声。坐想雪堂兴，东坡似渊明。超超此玄著，会者钟陵生。离立君往参，南宗證分明。千秋在接席，目击传心精。妙迹络绎来，岂有神驱呈。块我守环堵，北风振窗棱。丰年良可瑞，沟瘠嗟何拯。倚伏未可量，鉴亏怵其盈。废书遂忘旦，炯照寒灯青。
寄叔言·其四
作者：沈曾植
朝代：清
体裁：古风

山林往不反，世语为神仙。神仙定复死，不朽其薪传。济物同乎德，不逮验诸天。孰与夸毗子，王倪程后先。辨士舌如剑，揣喉谈笑间。所以赤松游，辟谷为苟全。往者候当复，危能措诸安。成功不可居，懔若临深渊。懿彼羊裘翁，垂钓中兴年。咏怀觌累代，心迹通蹄筌。
寄和韧庵诗韵
作者：沈曾植
朝代：清
体裁：古风

劳成山人写诗句，孔明庙柏坚风霜。故人晚喜茑萝施，硕女来教蘋蘩长。王气灵威在长白，雅志愚公移太行。相见相期醉燕市，山东父老共徜徉。
寄太夷·其一
作者：沈曾植
朝代：清
体裁：七言律诗

通明楼望碧云隈，夙昔心情病枕催。物论有齐鲲子小，人间何世象王来。祝宗助愿莲邦土，肝胆成尘蜡炬灰。一面傥馀禅榻对，千秋还有史家哀。
寄太夷·其二
作者：沈曾植
朝代：清
体裁：七言律诗

雅语微吟病不斟，医来翻是续千金。风前烛跋难乾泪，篆里香灰不断心。弃妇家亡悲手爪，孤鸿天远警弦音。王家帖里无多字，干闷乾呕积雪深。
寄怀尧衢
作者：沈曾植
朝代：清
体裁：古风

南风千里生，把盏对红药。亭亭画舸系，送客事如昨。乾坤一澒洞，鸾凤日漂泊。捧檄山水乡，五斗计非薄。同岑托臭味，集木识温恪。千里契心期，五称得扬搉。烛微姑孰犀，闻远青田鹤。觥饭甘辛谙，洪钟撞叩数。诸郎风气上，武库列矛槊。老骥振鬣鸣，生驹助腾逐。愿为三春雨，枯汇遍滋漉。愿为百里雷，勾萌达拳局。物情有张弛，利器期盘错。故乡清颂声，迢遥拭病目。
寄怀郑苏盦·其一
作者：沈曾植
朝代：清
体裁：七言律诗

竟罢春关狎海沤，夫君逸躅邈难求。神山缥缈淩方丈，海旭苍凉到祖洲。日下云间馀怅望，奇花秀竹澹淹留。鹿卢纵是仙人蹻，会许朝真绛阙游。
寄怀郑苏盦·其二
作者：沈曾植
朝代：清
体裁：七言律诗

年来夔蚿总相怜，寂历重阳菊秀前。好事断无奇字酒，移情虚想听涛船。世间屈曲缘蜗角，书卷沈埋老蠹编。秋半有怀凭海客，太虚明月近谁圆。
寄方伦叔
作者：沈曾植
朝代：清
体裁：七言律诗

经行天下善知识，我忆方干圣嘿然。松柏有心偏耐久，王倪并贵不居先。药炉经卷遥相望，宝树光台已现前。无恙放翁遗砚石，西斋诗为写云笺。
寄日本竹添井井
作者：沈曾植
朝代：清
体裁：七言律诗

海水天风浩荡中，抱经高阁屹榑东。十年槎客归来梦，一瞬诸天变灭空。稷下尚闻尊祭酒，河汾无地寄王通。神徂圣伏宁无感，稽首河间老贯公。
寄樊山·其一
作者：沈曾植
朝代：清
体裁：七言律诗

促骑传笺夜漏迟，倾筐倒箧月华知。依然洛下诸贤咏，难遣神州故事悲。挥扇顾荣应有念，御风禦寇莽何之。清凉山色图书府，那不回车踯躅思。
寄樊山·其二
作者：沈曾植
朝代：清
体裁：七言律诗

钟山云接九华云，共饮长江作比邻。俭岁诗篇元白少，昔游朋辈应刘陈。文章世变同刍狗，物望人间有凤麟。侥倖黄云秋野熟，腰镰归作耦耕民。
寄泊园
作者：沈曾植
朝代：清
体裁：古风

周侯旅海滨，方略伟多夥。壮志閟山林，新秋拈药裹。堂堂一尺面，华右岱宗左。正尔火色腾，不愁佛顶堕。飘然南飞鹤，摆阖塞穷□。雅意狎鸥群，先几知鹫祸。行止极可人，春秋乃非我。梦南香草国，荆警匪随惰。屈愤祠魂殇，庄传寄薪火。或悬玉轪轼，或秉虚舟柁。苗裔入西江，涪翁醉心颇。高志继忠悲，小言不荧㛂。诵君倔奇句，兀傲孤罴坐。复有辨才添，膏器关轮輠。一参曹洞禅，自證菩提果。机锋有向背，糠秕甘扬簸。老我在户声，秋虫真细么。
寄王沂山同年
作者：沈曾植
朝代：清
体裁：五言律诗

王郎斫地歌，岁晚复如何。化后召猿鹤，愿成为鹳鹅。台城寒日短，江介绪风多。白首遥相望，心期惜斧柯。
寄石卿
作者：沈曾植
朝代：清
体裁：七言律诗

怀人只在夕阳西，濯足沧浪赋大堤。春在庭阶生意草，花开桃李不言蹊。吞爻易与酱翁说，退笔书将铁限跻。谢二侯书题检去，不须东望苦悽迷。
寄穰卿·其一
作者：沈曾植
朝代：清
体裁：七言绝句

梧院风微一叶乾，故人前度报琅玕。病夫那得长相见，且拓银钩子细看。
寄穰卿·其三
作者：沈曾植
朝代：清
体裁：七言绝句

苍耳黄埃万井空，田家占候转从容。潜潭且放三冬卧，拭眼诸天起伏龙。
寄穰卿·其二
作者：沈曾植
朝代：清
体裁：七言绝句

诗家总爱秋阴好，我自听秋欲断肠。目断吴天云淰淰，衔芦归雁不成行。
寄答星海
作者：沈曾植
朝代：清
体裁：五言律诗

江海十年别，乾坤百态周。吴羹淹旅食，楚树放仙舟。逸客骞乘蹻，劳人倦倚楼。尘容凭寄认，玉貌迥难俦。
寄素存
作者：沈曾植
朝代：清
体裁：五言律诗

吞炭为喑哑，传薪待后来。剥穷终见复，谊正可无媒。天地君亲在，千锤百鍊该。寄声穷塞主，相望一倾杯。
寄素庵相国
作者：沈曾植
朝代：清
体裁：古风

宵寐鲸涛汹，言瞻耇长居。魂魂肝鬲光，直上焜天枢。祭傅革厥面，屈原复三闾。葛侯中原定，却返南阳庐。妄想天所哀，奇功世宁无。五老聚五星，天开赤伏符。壮猷矢元老，定命惟吁谟。吾发短种种，言归帆范湖。洸洸浯溪颂，大笔为公濡。
寄苏盦·其一
作者：沈曾植
朝代：清
体裁：五言律诗

不见郑生久，寂如冬灶灰。钳椎终远矣，槎石思悠哉。去就非恒计，票姚信霸才。寄归应有传，倦眼待君开。
寄苏盦·其二
作者：沈曾植
朝代：清
体裁：五言律诗

苍苍白日晚，浩浩江流东。侧想高斋步，长吟朔塞风。一椎开法席，九变计民功。丈六身光在，超然镜影中。
寄袁爽秋观察
作者：沈曾植
朝代：清
体裁：七言律诗

嘉树中庭意不忘，澄江坐啸两相望。三年字未缄怀灭，九变言从复贯章。沧海露车成叹息，金波鳷鹊独徬徨。城南风物经行地，无数归鸦背夕阳。
寄问王泽寰太史病
作者：沈曾植
朝代：清
体裁：七言律诗

清绝江山战血濡，奇材剑客感何如。群儿政尔牵狂象，吾辈犹当比駏驉。结袜汉庭终有望，藏书孔壁傥无须。三冬续命抽针应，请为先生论刺虚。
寄陈伯严·其一
作者：沈曾植
朝代：清
体裁：五言律诗

问讯陈居士，园茶发几枝。瘦吟偕鹤警，幽梦托梅诗。海月圆收腊，江潮壮入词。南州仙尉去，宿草若为思。
寄陈伯严·其三
作者：沈曾植
朝代：清
体裁：五言律诗

典仪空缀述，分纪属骈枝。蚁字旁行表，蜂腰歇后诗。流连惩昔梦，组织付新词。万古清江水，钧天窈蔼思。
寄陈伯严·其二
作者：沈曾植
朝代：清
体裁：五言律诗

虚檐收晚照，冻雪折寒枝。鹤语酸尧纪，蜉衣怵郐诗。长愁无米妇，漫与逃禅词。捐闷能无算，徵书属有思。
寄陈诒重
作者：沈曾植
朝代：清
体裁：五言律诗

事随黄叶尽，心比白鸥饥。寥阔山川去，浮游徒侣稀。远书仙伯㖟，杜德郑巫机。百尺高楼意，堂堂对落晖。
寒夕口号·其一
作者：沈曾植
朝代：清
体裁：七言绝句

此事了知无我分，好音怀我属西归。青黄赤白光俱现，可是莲开见佛机。
寒夕口号·其七
作者：沈曾植
朝代：清
体裁：七言绝句

打门诗句剧催租，忘却萧家四圣图。高枕只因酬肺疾，补亡何处问书厨。
寒夕口号·其三
作者：沈曾植
朝代：清
体裁：七言绝句

残年饱饭亦何须，剩著蹎牙啮冻蔬。雪里蕻为风土字，冬舂米要隔年储。
寒夕口号·其二
作者：沈曾植
朝代：清
体裁：七言绝句

十年不著梅花句，今日因梅更忆家。天壤已无乾净雪，怜他枝下背阳花。
寒夕口号·其五
作者：沈曾植
朝代：清
体裁：七言绝句

句律重看不似诗，痴人岁晚更詅痴。佛名密记活非活，仙谶向来知不知。
寒夕口号·其八
作者：沈曾植
朝代：清
体裁：七言绝句

公为履道坊中主，我写文昌目疾诗。此事不愁儿辈觉，清吟社里独吟时。
寒夕口号·其六
作者：沈曾植
朝代：清
体裁：七言绝句

回望天光照坐来，惺然渊默有龙雷。破空正得张颠草，伴影何烦太白杯。
寒夕口号·其四
作者：沈曾植
朝代：清
体裁：七言绝句

未了缘留不倒翁，晴窗破砚试冬烘。千山鸟灭人踪绝，身去空山独立中。
寒日
作者：沈曾植
朝代：清
体裁：五言律诗

寒日亦不薄，清江尔许长。馀霞延暮气，侧影闪波光。恭子通天表，泉明辟谷方。老身多涕泪，谁敢怨苍苍。
寒松图李子申为若海画愔仲属题
作者：沈曾植
朝代：清
体裁：古风

潘侯志以马革死，翰墨人间游戏尔。瘴乡遂与跕鸢尽，向后画人恐无比。木之彬彬松柏俱，死者可生生不渝。何来顾陆丹青手，添著松根伟丈夫。
寒柝
作者：沈曾植
朝代：清
体裁：五言律诗

寒郊如大漠，响柝入空冥。衣褐劳人计，山河静夜声。有来心自诉，直下意难平。作作星芒动，诸天努眼睛。
寒雨积闷杂书遣怀襞积成篇为石遗居士一笑
作者：沈曾植
朝代：清

寒云如覆盂，漏天不可补。曜灵避面久，畏客牢键户。黵江海蒸，襂纚霰霄聚。闭关且何事，卧听檐溜汿。断续缀残更，啌嘡轹虚釜。失行雁濡翼，噤晓鸡上歫。水官厉威严，雨师从吕钜。尽收天一气，并作银潢抒。代云不成马，卫蝀空饮甒。河亡九里润，海溢万家沪。南朔相倚伏，亢霪不均普。物物固难量，笺天奈何许。雌风四维来，龙具不能御。了无喁于唱，亦不士囊怒。翕习惯投隙，披拂仅如缕。俄焉目中䁾，{忄戊}若负尸疰。老妻颇多智，装棉剂吴楚。藏姏燕赵产，缩朒甚饥鼠。固知广川谷，实有异寒暑。荆南五月来，炙热剧烹煮。伏金骨俱烁，秋暴背其腐。商飙一泠汰，暂得宽肠肚。宁复此愁霖，而兼湿寒茹。不忧灶生蛙，将恐血为蛊。橘枳改柯实，蜃爵纷介羽。嗟惟人不化，何用适风土。孤裘故黄黄，掩形不如褚。清川浴垢疥，焉事资章甫。西园蕃草木，花叶故举举。蜡花实非梅，滇茶讵能苦。瑳瑳老槠树，占地冻不癙。旁有南烛实，浪称仙饭糈。名虽疏药录，味不厕菱蒟。鲜鲜若新沐，风槛群媚妩。兹族畏霜乾，徼幸且濡湑。宁知膏泽赢，蠋蝎益孳乳。穷阴未肯释，蹙頞唏老圃。陈君泥滑滑，税舆践今雨。幽室共槃辟，高吟忽扬诩。长舒汲古绠，高彍克敌弩。相君笔削资，谈笑九流叙。吾思古时人，心斗日迎拒。程马蜕形骸，杯盘代尊俎。莫随气化运，孰自喙鸣主。开天启疆域，元和判州部。奇出日恢今，高攀不输古。韩白柳刘骞，郊岛驾籍仵。四河导昆极，万派播溟渚。唐余逮宋兴，师说一香炷。勃兴元祐贤，夺嫡西江祖。寻视薪火传，晰如斜上谱。中州苏黄余，江湖张贾绪。譬彼鄱阳孙，七世肖王父。中泠一勺泉，味自岷觞取。沿元虞范唱，涉明李何数。强欲判唐宋，坚城捍楼橹。咄嗞盛中晚，帜自闽严树。氏昧荀中行，谓句弦偭矩。持兹不根说，一眇引群瞽。丛棘限墙闱，通涂成岨峿。谁开人天眼，玉振待君拊。啁嘻寄杨榷，名相递参伍。零星寒具油，沾渍落毛尘。奈何细字札，衔袖忽持去。坐令诵苕人，倍文失言诂。郑侯凌江来，高论天尺五。画地说三关，撰策筹九府。癯颜载火色，烈胆执彫虎。荡胸万千字，得句故难住。梁鸿瓜庐身，礼殿击鼍鼓。沧海浩横流，中潬屹砥柱。可怜灌灌口，味肉失腒脯。那复问尖叉，秋虫振翅股。怀哉海陵生，江草罥柔橹。痯痯济阳跛，海燕对胥宇。季子踏京华，尺书重圭珇。太阴沈暮节，病叟局寒女。出户等夜行，焉将燎庭炬。百忧中缴缭，四望眩方所。赖君排偪侧，冰窟日謰謱。消此雨森森，蠲彼愁处处。天门开詄荡，曷月日加午。城隅卓刀泉，中有铁花？。杉栝百千株，夹道俨围篽。樊口渺东望，松风冷相语。千载漫郎游，招招若呼侣。东坡眼食地，固是余所伫。郁没老涪皤，赭山畴踵武。兴来舴艋艇，径欲掠江浒。政恐回帆挝，商羊复跳舞。
寒雨闷甚杂书遣怀襞积成篇为石遗居士一笑
作者：沈曾植
朝代：清
体裁：古风

寒云如覆盂，漏天不可补。曜灵避面久，畏客牢键户。黵䨴江海蒸，襂纚霰霄聚。闭关且何事，卧听檐溜汿。断续缀残更，啌嘡轹虚釜。失行雁濡翼，噤晓鸡上歫。水官厉威严，雨师从吕钜。尽收天一气，并作银潢抒。代云不成马，卫蝀空饮甒。河亡九里润，海溢万家沪。南朔相倚伏，亢霪不均普。物物固难量，笺天奈何许。雌风四维来，龙具不能禦。了无喁于唱，亦不土囊怒。翕习惯投隙，披拂仅如缕。俄焉中目䁾，怴若负尸疰。老妻颇多智，装棉剂吴楚。臧姏燕赵产，缩朒甚饥鼠。罔知广川谷，实有异寒暑。荆南五月来，炙热剧烹煮。伏金骨俱烁，秋暴背其腐。商飙一冷汰，暂得宽肠肚。宁复此愁霖，而兼湿寒茹。不忧灶生蛙，将恐皿为蛊。橘枳改柯实，蜃爵纷介羽。嗟唯人不化，何用适风土。狐裘故黄黄，掩形不如褚。清川浴垢疥，焉事咨章甫。西园蕃草木，花叶故举举。蜡花实非梅，滇茶讵能苦。瑳瑳老槠树，占地冻不癙。旁有南烛实，浪称仙饭糈。名虽疏药录，味不厕菱蒟。鲜鲜若新沐，风槛群媚妩。兹族畏霜乾，侥倖且濡湑。宁知膏泽赢，蠋蝎益孳乳。穷阴未肯释，蹙頞唏老圃。陈君泥滑滑，税舆践今雨。幽室共槃辟，高吟忽扬诩。长舒汲古绠，高彍尅敌弩。相君笔削资，谈笑九流叙。吾思古诗人，心斗日迎拒。程马蜕形骸，杯盘代尊俎。莫随气化运，孰自喙鸣主。开天启疆域，元和判州部。奇出日恢今，高攀不输古。韩白柳刘骞，郊岛贺籍仵。四河导昆极，万派播溟渚。唐馀逮宋兴，师说一香炷。勃兴元祐贤，夺嫡西江祖。寻视薪火传，皙如斜上谱。中州苏黄馀，江湖张贾绪。譬彼鄱阳孙，七世肖王父。中泠一勺泉，味自岷觞取。沿元虞范唱，涉明李何数。强欲判唐床，坚城捍楼橹。咄嗞盛中晚，帜自闽严树。氏昧荀中行，谓句弦偭矩。持兹不根说，一眇引群瞽。丛棘限墙闱，通涂成岨峿。谁开人天眼，玉振待君拊。啁嘻寄扬搉，名相递参伍。零星寒具油，沾渍落毛麈。奈何细字札，衔袖忽持去。坐令诵苕人，倍文失言诂。郑侯淩江来，高论天尺五。画地说三关，撰策筹九府。癯颜戴火色，烈胆执彫虎。荡胸万千字，得句故难吐。梁鸿瓜庐身，礼殿击鼍鼓。沧海浩横流，中潬屹砥柱。可怜灌灌口，味肉失腒脯。那复问尖叉，秋虫振翅股。怀哉海陵生，江草罥柔橹。痯痯济阳跛，海燕对胥宇。季子踏京尘，尺书重圭珇。太阴沈暮节，病叟局寒女。出户等夜行，焉将燎庭炬。百忧中缴缭，四望眩方所。赖君排偪侧，冰窟日謰謱。消此雨森森，蠲彼愁处处。天门开詄荡，曷月日加午。城隅卓刀泉，中有铁花�。杉栝百千株，夹道俨围籞。樊口渺东望，松风冷相语。千载漫郎游，招招若呼侣。东坡眠食地，固是余所伫。郁没老涪皤，山空畴踵武。兴来舴艋舟，径欲掠江浒。政恐回帆挝，商羊复跳舞。
寒雨闷甚杂书遣怀襞积成篇为石遗居士一笑
作者：沈曾植
朝代：清
体裁：古风

寒云如覆盂，漏天不可补。曜灵避面久，畏客牢键户。黵䨴江海蒸，襂纚霰霄聚。闭关且何事，卧听檐溜汿。断续缀残更，啌嘡轹虚釜。失行雁濡翼，噤晓鸡上歫。水官厉威严，雨师从吕钜。尽收天一气，并作银潢抒。代云不成马，卫蝀空饮甒。河亡九里润，海溢万家沪。南朔相倚伏，亢霪不均普。物物固难量，笺天奈何许。雌风四维来，龙具不能禦。了无喁于唱，亦不土囊怒。翕习惯投隙，披拂仅如缕。俄焉中目䁾，怴若负尸疰。老妻颇多智，装棉剂吴楚。臧姏燕赵产，缩朒甚饥鼠。罔知广川谷，实有异寒暑。荆南五月来，炙热剧烹煮。伏金骨俱烁，秋暴背其腐。商飙一冷汰，暂得宽肠肚。宁复此愁霖，而兼湿寒茹。不忧灶生蛙，将恐皿为蛊。橘枳改柯实，蜃爵纷介羽。嗟唯人不化，何用适风土。狐裘故黄黄，掩形不如褚。清川浴垢疥，焉事咨章甫。西园蕃草木，花叶故举举。蜡花实非梅，滇茶讵能苦。瑳瑳老槠树，占地冻不癙。旁有南烛实，浪称仙饭糈。名虽疏药录，味不厕菱蒟。鲜鲜若新沐，风槛群媚妩。兹族畏霜乾，侥倖且濡湑。宁知膏泽赢，蠋蝎益孳乳。穷阴未肯释，蹙頞唏老圃。陈君泥滑滑，税舆践今雨。幽室共槃辟，高吟忽扬诩。长舒汲古绠，高彍尅敌弩。相君笔削资，谈笑九流叙。吾思古诗人，心斗日迎拒。程马蜕形骸，杯盘代尊俎。莫随气化运，孰自喙鸣主。开天启疆域，元和判州部。奇出日恢今，高攀不输古。韩白柳刘骞，郊岛贺籍仵。四河导昆极，万派播溟渚。唐馀逮宋兴，师说一香炷。勃兴元祐贤，夺嫡西江祖。寻视薪火传，皙如斜上谱。中州苏黄馀，江湖张贾绪。譬彼鄱阳孙，七世肖王父。中泠一勺泉，味自岷觞取。沿元虞范唱，涉明李何数。强欲判唐床，坚城捍楼橹。咄嗞盛中晚，帜自闽严树。氏昧荀中行，谓句弦偭矩。持兹不根说，一眇引群瞽。丛棘限墙闱，通涂成岨峿。谁开人天眼，玉振待君拊。啁嘻寄扬搉，名相递参伍。零星寒具油，沾渍落毛麈。奈何细字札，衔袖忽持去。坐令诵苕人，倍文失言诂。郑侯淩江来，高论天尺五。画地说三关，撰策筹九府。癯颜戴火色，烈胆执彫虎。荡胸万千字，得句故难吐。梁鸿瓜庐身，礼殿击鼍鼓。沧海浩横流，中潬屹砥柱。可怜灌灌口，味肉失腒脯。那复问尖叉，秋虫振翅股。怀哉海陵生，江草罥柔橹。痯痯济阳跛，海燕对胥宇。季子踏京尘，尺书重圭珇。太阴沈暮节，病叟局寒女。出户等夜行，焉将燎庭炬。百忧中缴缭，四望眩方所。赖君排偪侧，冰窟日謰謱。消此雨森森，蠲彼愁处处。天门开詄荡，曷月日加午。城隅卓刀泉，中有铁花𪐴。杉栝百千株，夹道俨围籞。樊口渺东望，松风冷相语。千载漫郎游，招招若呼侣。东坡眠食地，固是余所伫。郁没老涪皤，山空畴踵武。兴来舴艋舟，径欲掠江浒。政恐回帆挝，商羊复跳舞。
寤言·其一
作者：沈曾植
朝代：清
体裁：古风

耄至神已泣，将为墟墓游。瞿然七十年，四恩虚未酬。有物蛰方寸，梗如骨在喉。病马尚絷足，枯鱼故衔钩。鬼躁或见嗤，解脱良无由。终身此大愚，会有来生不。中夜起弹琴，斑然狸首怞。商声吾能记，天地为鸣球。
寤言·其七
作者：沈曾植
朝代：清
体裁：古风

万念并一灰，千灯寂无续。拥炉惜残燄，诗栗唐馀爆。庄诵渊明歌，圹埌山松屋。神哉杳冥君，身證寒岩木。敕断范宗祈，慎勿神明渎。爱我谅无人，死我谁相祝。年年大化纵，后后邻舂哭。长物文字禅，绝倒陈尊宿。
寤言·其三
作者：沈曾植
朝代：清
体裁：古风

万子霜下杰，示现黄华身。微吟致惜诵，凛此坚冰晨。来自众香国，起脩一心臣。积诚岂无感，勖子华严因。上有沧浪天，哀此风波民。宵中钖喜梦，卦气舒龙神。
寤言·其二
作者：沈曾植
朝代：清
体裁：古风

神仙剑刃解，禅人头目施。创为靺鞨宝，气作天王旗。冤对竟不逢，穷途乃全归。生无子文骨，焉得钟山祠。逝矣清泰邦，振我莲花衣。神趣佹得免，佛护宁初期。愿以十劫说，秘祝金轮釐。澄澄七宝池，苌叔珠沈猗。
寤言·其五
作者：沈曾植
朝代：清
体裁：古风

尸居悄不乐，骨观一移情。青蝇作吊客，丑扇方营营。安用驱狐狸，彼群亦众生。布施大小儒，溢耳诗礼声。后代五百年，发余口授铭。
寤言·其六
作者：沈曾植
朝代：清
体裁：古风

秋至诗吻厉，冬藏墨池乾。群言万枝叶，并与霜林残。虫鸣争哗喧，风鸣莫之先。我为秋士愧，奚啻冬烘顽。蜀茶雪后王，不假东风缘。羞为菊枯槁，亦不梅幽酸。五色相敷宣，熊熊赤玉盘。吾无谀墓金，莫致刘叉篇。善来赵昌画，渲此枯毫端。
寤言·其四
作者：沈曾植
朝代：清
体裁：古风

愔公玉堂仙，翩来作逋客。数行儿宽赞，罗绮耸刚骨。焉知回溪翅，不是天门翮。吾舌故存在，谁能口挂壁。烛烛火城赤，皑皑河冰白。皎皎丹青信，堂堂匡合策。起作骊驹歌，劳劳此行役。
寿刘云樵先生八旬双庆·其一
作者：沈曾植
朝代：清
体裁：五言律诗

庐山南斗秀，今代复凝之。远企匡君志，高吟永叔诗。披图迎五老，祭酒祝三为。便入神仙传，刘樊也不奇。
寿刘云樵先生八旬双庆·其二
作者：沈曾植
朝代：清
体裁：五言律诗

父子相师友，渊源东汇深。大江朝海若，小雅托王心。戒养华常洁，长春酒重斟。中兴论草圣，逸老异时钦。
寿吴仲怿侍郎
作者：沈曾植
朝代：清
体裁：七言律诗

一老婆娑北海上，错刀书寄过江来。旧人坐有叔然对，检封字遣张融猜。天地苍茫黄发在，髦期称道碧矑开。南华为想逍遥意，美意延年踵息回。
寿张让三六十
作者：沈曾植
朝代：清
体裁：七言律诗

画屏风上寒梅发，长寿仙音越角和。阏泽茈螺供隽错，落珈香象护拘罗。市垣政有祥星照，海屋从知积算多。我与翁家通世旧，远闻善庆一高歌。
寿某夫人
作者：沈曾植
朝代：清
体裁：七言律诗

太傅星垣傅说明，夫人家教敬姜成。百年燕喜仙筹溢，首夏清和晓日晴。戒养诗仍歌正雅，恢台节与属长生。起居八座知多少，尽是贞元旧列卿。
寿樊山·其一
作者：沈曾植
朝代：清
体裁：七言律诗

越缦堂前一瓣香，樊袁贱子设三行。我侪北海黄仙鹤，君跨东坡白凰皇。山父鼎文书蔑�，养生论理有弛张。隐囊纱帽翛然在，信是寒松耐雪霜。
寿樊山·其一
作者：沈曾植
朝代：清
体裁：七言律诗

越缦堂前一瓣香，樊袁贱子设三行。我侪北海黄仙鹤，君跨东坡白凰皇。山父鼎文书蔑𤯍，养生论理有弛张。隐囊纱帽翛然在，信是寒松耐雪霜。
寿樊山·其三
作者：沈曾植
朝代：清
体裁：七言律诗

因君暖坞小园咏，触我乡愁岁暮添。梅蕊定知含月地，茗柯曾未护风帘。云山韶頀虚聱叟，瓶钵生涯病牧潜。南望征车循短发，长湖渺渺雨��。
寿樊山·其三
作者：沈曾植
朝代：清
体裁：七言律诗

因君暖坞小园咏，触我乡愁岁暮添。梅蕊定知含月地，茗柯曾未护风帘。云山韶頀虚聱叟，瓶钵生涯病牧潜。南望征车循短发，长湖渺渺雨𩆷𩆷。
寿樊山·其二
作者：沈曾植
朝代：清
体裁：七言律诗

舍馆漫寻东海谷，玄谈与證北游知。圣贤录或传群辅，主客图成数大师。玉骨青瞳留化迹，周妻何肉不支离。通明楼口遥相望，要写昭台降㖟诗。
寿樊山·其五
作者：沈曾植
朝代：清
体裁：七言律诗

菊秀餐馀茗供清，五文添线祝长生。大夫天上居仙位，处士人间副盛名。北斗出游杓自转，上元迎气朔常平。由来诗苑尊耆旧，那必参同纳甲庚。
寿樊山·其六
作者：沈曾植
朝代：清
体裁：七言律诗

茶香亭外晓烟含，兰芷生阶岁欲□。美荫中庭荣翠柏，故人远道奉黄柑。鬒华王远颜常好，㩻弁龟蒙懒不参。留滞人间期八百，判教蜀治伴焦庵。
寿樊山·其四
作者：沈曾植
朝代：清
体裁：七言律诗

亭高云外轶尘寰，正雅弦歌变雅删。白傅有怀春万户，士龙见笑屋三间。书成细草珍天鼠，赋就徵文辨雪鹇。积习未忘斑管秃，屏山知是谢萧闲。
寿王部畇七十·其一
作者：沈曾植
朝代：清
体裁：七言律诗

□□□□□岭梅，□□缸面拨新醅。游踪渌水红莲记，宦辙蛮烟蜑雨回。撰杖在乡尊旧德，传家有子尽高才。羡君腰脚轻于鹤，愧我齐龄躄躠来。
寿王部畇七十·其二
作者：沈曾植
朝代：清
体裁：七言律诗

衡宇相望思渺然，桑榆蔼蔼见炊烟。□□□□□□□，□□□□□□□。寿者相深乡党敬，诗人心与月轮圆。□□□□□□□，□□□□□□□。
寿缪艺风七十·其一
作者：沈曾植
朝代：清
体裁：七言律诗

鸡笼经馆几年留，又策桃枝狎海沤。有酒径须倾下若，说诗还与纪中州。四朝人海沧桑眼，八月涛声天地秋。后策长恩前脉望，消摇还作醉乡游。
寿缪艺风七十·其三
作者：沈曾植
朝代：清
体裁：七言律诗

食气何如食古宜，萧然鹤发列仙姿。伏生月表兼秦汉，商皓生涯在菌芝。谈作摭言留故事，谱成故物诏来兹。天狼弧矢都韬影，喜见黄明照午时。
寿缪艺风七十·其二
作者：沈曾植
朝代：清
体裁：七言律诗

刊定新编载五车，发潜彰隐意何如。书林尽出名山秘，副墨长为雒诵馀。茂室蓬莱真净土，青藜太乙护仙居。请看战鼓台城路，可有黄巾到郑庐。
寿陈韬庵太保·其一
作者：沈曾植
朝代：清
体裁：五言律诗

仙并樊刘庆，门承建□□。何须鍊五石，直见正三台。身与王城重，辰依汉腊推。诗家多间气，尽遣咏台莱。
寿陈韬庵太保·其三
作者：沈曾植
朝代：清
体裁：五言律诗

谏苑留焚草，书禅妙拨镫。朝廷思汲黯，湖海傲陈登。大老归何晚，清言世共称。向来窥蜀井，天意在炎兴。
寿陈韬庵太保·其二
作者：沈曾植
朝代：清
体裁：五言律诗

商邑甘盘旧，周家太保尊。惟师昭毖纬，敦复起乾坤。黄发徽言告，丹书帝德存。自天贻绾绰，铭鼎纪文孙。
将进酒歌辞一章寿诰封一品夫人余年伯母许太夫人百龄开秩
作者：沈曾植
朝代：清
体裁：古风

将进酒，跻高堂。主人肃且安，宾容礼言有章。骐驎天禄飞黄，金芝玉树琳琅。璧琉璃珠江光，组筵黼绣周张。琴瑟埙篪笙簧，九歌千童缀行。进者三老五更，千秋万岁腾觞。衡霍峥嵘火维，上有卿云披披。贞松青青四时，繁霜冰雪劲姿。蓲蘛元气旸暆，是生国桢伟仪。凤凰将雏辛苦，毁室漂摇风雨。羽翼既成高举，阿阁丹山翔翥。云连徒州广土，东汇彭蠡江渚。�怜惠爱泽溥，国人称愿贤母。绛帷儒风讲肆，善言善药善事。匑匑黄发儿齿，子子孙孙庭止，说经不穷敦诲。戴胜虎齿西王，南岳上真乐康。寿如日月齐光，百年期颐孔明，长乐无极未央。乐英乐孝渊思，长莫长福后嗣。圣皇三十三祀，龙集彊梧月子。洞庭之波瀰瀰，假乐大夫庶士，寿母余侯燕喜。
将进酒歌辞一章寿诰封一品夫人余年伯母许太夫人百龄开秩
作者：沈曾植
朝代：清
体裁：古风

将进酒，跻高堂。主人肃且安，宾容礼言有章。骐驎天禄飞黄，金芝玉树琳琅。璧琉璃珠江光，组筵黼绣周张。琴瑟埙篪笙簧，九歌千童缀行。进者三老五更，千秋万岁腾觞。衡霍峥嵘火维，上有卿云披披。贞松青青四时，繁霜冰雪劲姿。蓲蘛元气旸暆，是生国桢伟仪。凤凰将雏辛苦，毁室漂摇风雨。羽翼既成高举，阿阁丹山翔翥。云连徒州广土，东汇彭蠡江渚。𢜮怜惠爱泽溥，国人称愿贤母。绛帷儒风讲肆，善言善药善事。匑匑黄发儿齿，子子孙孙庭止，说经不穷敦诲。戴胜虎齿西王，南岳上真乐康。寿如日月齐光，百年期颐孔明，长乐无极未央。乐英乐孝渊思，长莫长福后嗣。圣皇三十三祀，龙集彊梧月子。洞庭之波瀰瀰，假乐大夫庶士，寿母余侯燕喜。
小孤山
作者：沈曾植
朝代：清
体裁：古风

浔阳九派沦无迹，介石犹然立江碛。峨峨高髻古严妆，俗眼还疑肖形拙。大孤眇然湖中央，小姑无端对澎浪。楚巫禨鬼渎男女，楚儿吟弄传荒唐。䢼亭之神风不飏，江湖小龙閟威祥。铁轮世界一回遹，丛灵社鬼吁其亡。匡庐南望山苍苍，大湖雷蠡非余详。经师间诂有违异，估客指向增眶䀮。老胡碧瞳视玑尺，室有图书谙地阞。嗟余四食武昌鱼，瞠目山川蘉未识。山神识我故相迎，峰不知名分外青。风雨重阳占未改，登高且上柂楼行。
小重山·客有歌鄂王词者，音节慨慷，感而赋此
作者：沈曾植
朝代：清
体裁：词

雄剑无端挂壁鸣。秋涛摇废垒，转鼍更。王良阁道照人行。歌宛转，心抱北辰明。云水谢浮名。客心争日月，预期程。与君回抚伯牙琴。天风静，来有大龙听。
小除夕有感
作者：沈曾植
朝代：清
体裁：五言律诗

万古伤心纪，行年此白鸡。世间缘已尽，天界路休迷。冢傍要离筑，魂归谢豹啼。怜余风里烛，犹赋井中泥。
小除夕次檗宧见怀韵
作者：沈曾植
朝代：清
体裁：七言律诗

海角天涯梦未真，白须红颊想吟身。无穷天地陈刍狗，岂有肝心化录民。南北相望成太息，君亲未报一酸辛。明朝腊月逢三十，更饰先生乌角巾。
少保梁文忠公挽诗·其一
作者：沈曾植
朝代：清
体裁：五言律诗

穷海冬心蛰，惊飙噩电驰。一星归傅说，四辅失前疑。衷悃天心鉴，哀荣异数滋。易名神笔定，地下念长悲。
少保梁文忠公挽诗·其七
作者：沈曾植
朝代：清
体裁：五言律诗

已矣平生事，人天再见无。吾生犹视昔，送死自揶揄。世与虫沙尽，文为吊祭须。天关凭上叩，忍见劫灰枯。
少保梁文忠公挽诗·其三
作者：沈曾植
朝代：清
体裁：五言律诗

栖凤城东路，苍茫忆旧游。当仁无再让，奋笔定千秋。湖海豪情极，须眉影事留。一哀成象设，闻此大招不。
少保梁文忠公挽诗·其二
作者：沈曾植
朝代：清
体裁：五言律诗

卦气一阳转，膏肓二竖侵。睫栖忧国泪，语秘老臣心。子日回徵梦，天河托甫吟。平生无尽意，万古郁噫喑。
少保梁文忠公挽诗·其五
作者：沈曾植
朝代：清
体裁：五言律诗

松柏苍苍路，云飞铸鼎原。攀号留涕泪，归复逝精魂。故事昭陵记，他年赐窆论。侍宸仙位业，常近大微尊。
少保梁文忠公挽诗·其六
作者：沈曾植
朝代：清
体裁：五言律诗

涉笔简斋妙，违天苌叔愚。残封藏斗检，密字就奇觚。萧寺沾襟对，霜阶步辇扶。云龙卅五载，永诀一须臾。
少保梁文忠公挽诗·其四
作者：沈曾植
朝代：清
体裁：五言律诗

清绝畏人知，绳床布被持。悲风路人泣，孤露羽林儿。天上髯苏在，生平慕蔺思。相逢应一笑，异代共昭垂。
少年游·偶闻婢语明日三九
作者：沈曾植
朝代：清
体裁：词

九叠屏风取次张。九派下浔阳。九九图中，燕脂催点，春事九回肠。情知不是长安路，九面误衡湘。稽首灊云，九天司命，九鳸问归装。
展墓出南门作·其一
作者：沈曾植
朝代：清
体裁：五言律诗

溯风行独喟，进艇邈何思。故国悲心见，陈人复魄疑。苍凉春雨露，隐约汉官仪。白首偕莱妇，清浜涤釜锜。
展墓出南门作·其三
作者：沈曾植
朝代：清
体裁：五言律诗

食堂规未就，壁记述犹疏。中路婴长痛，清明祭或虚。松阴晴日转，桑亩景风徐。复旦宁无望，殷虔秘祝馀。
展墓出南门作·其二
作者：沈曾植
朝代：清
体裁：五言律诗

新塘桥乍转，俸禄港元深。后朴前榆语，贻孙念祖心。坟亲丁渐旺，水会丙相寻。气荫知长在，枯槐爪复森。
展墓后行视生圹地域·其一
作者：沈曾植
朝代：清
体裁：五言律诗

寒食年年泪，孤儿渺渺身。乾坤随劫换，忧患与时新。墨制当危国，防封拜冢人。长留魂魄在，泉下奉晨昏。
展墓后行视生圹地域·其二
作者：沈曾植
朝代：清
体裁：五言律诗

昔去焚黄祝，今来筮宅祈。战兢遗体奉，卜兆食堂依。肤发全归复，衣冠告庶几。松涛如太息，桑海断悲唏。
山花子
作者：沈曾植
朝代：清

篱外高枝厚朴花。雨晴山鹊语喳喳。斋罢道人无一事，数檐牙。日与春迟弥澹水，梦随人散没开遮。唤取樵青擎茗椀，碧萝芽。
山花子
作者：沈曾植
朝代：清
体裁：词

篱外高枝厚朴花。雨晴山鹊语喳喳。斋罢道人无一事，数檐牙。日与春迟弥澹永，梦随人散没开遮。唤取樵青擎茗碗，碧萝芽。
山茶
作者：沈曾植
朝代：清
体裁：古风

我识蜀茶三十年，眼食矜饶简斋早。却来汉上看花开，还似湖南被花恼。主人栽花十载馀，岂知与客庭阶娱。素面辛夷玉兰避，深色魏紫王红如。香心蓄缩绀苞结，萼楼戴沓丹台敷。鹤翎犀甲审名品，雪雀家鹩徵画图。却倚南窗启帘幕，更展华筵引红烛。老夫灰死得寒心，嘉树秾花蒸绣谷。绝艳终知慰荐难，先春已占芳菲足。花时起作鞓红歌，午晴有蝶来婆娑。青松落荫寒奈何，白雪可和非虚过。明年花送游人去，游人忆花花处处。
岁暮
作者：沈曾植
朝代：清
体裁：七言律诗

四十九年非故我，东西南北块穷民。直知死定优生乐，岂信文能见道真。发箧朝衫消纯采，戴天旸谷又宾春。妻孥脱屣终无策，满目青山送病身。
岁暮寄怀湘绮先生
作者：沈曾植
朝代：清
体裁：七言律诗

望望莲花岳顶云，参差岁晚思夫君。天留一老专奇服，经出三闾识古文。雪暗尧年玄鹤语，风生江上白鸦群。雷池蠡泽传疑在，那不扁舟證旧闻。
己未元日试笔·其一
作者：沈曾植
朝代：清
体裁：五言律诗

己未百年再，林钟三统遒。上元近期待，下武哲王求。画里诸天变，雷硠一卦籀。请看齐巽意，正位自神州。
己未元日试笔·其三
作者：沈曾植
朝代：清
体裁：五言律诗

寒狱宁矜老，坚冰直上须。雀甘弹射死，鼠乐痼藏馀。凝释水非二，夏冬数有殊。先生五更转，观化在冰壶。
己未元日试笔·其二
作者：沈曾植
朝代：清
体裁：五言律诗

化国舒长日，天人自在禅。符星成世界，浴日净山川。拂石衣经劫，翻经点记年。维摩还示疾，九点药炉烟。
己未元日试笔·其四
作者：沈曾植
朝代：清
体裁：五言律诗

墨池馀剩滴，浊水结清冰。病腕无奇字，斋房闭定僧。风樯催市鬨，天杵倚邦朋。转宿兹谁解，重明暗室灯。
幽禽
作者：沈曾植
朝代：清
体裁：七言绝句

曲部终嫌丝管繁，幽禽相对忽无言。何因一饮溪桥醉，细雨斜风过柳村。
庆小山提刑画扇见寄短章答复
作者：沈曾植
朝代：清
体裁：七言律诗

寒林窠石李家风，著我荒原落照中。去国三秋成故鬼，齐年二老是悲翁。君怀政得溪山远，我意聊凭声画通。香火因缘千劫在，有时重见凤城东。
庚子三月自武昌挈眷东归过汉上与太夷同登鲁山作·其一
作者：沈曾植
朝代：清
体裁：七言律诗

崖洒岩㩻离坐风，盘盘湖野广轮中。山行济胜元无具，表立忘归憺不穷。春尽鷤䳏还惜别，兴来云梦壹吞胸。乘流便欲东浮海，亲见安期问枣红。
庚子三月自武昌挈眷东归过汉上与太夷同登鲁山作·其二
作者：沈曾植
朝代：清
体裁：七言律诗

山外是湖湖外山，乱云不放夕阳殷。江神出入交风雨，楚国芬芳托芷兰。明德到今承禹迹，解纷谁昔弄僚丸。长怀政作沈吟去，善手无忘郑重弹。
庚申七夕叠逸社第五集荷花生日韵呈敏斋
作者：沈曾植
朝代：清
体裁：七言律诗

孤负风裳水佩才，白莲社里欠深杯。□□□□□□□，诗待片云头上催。□□□□□□□，□□□□□□灾。雷霆冰雪毫端有，还待尚书折简来。
庚申元旦试笔
作者：沈曾植
朝代：清
体裁：七言律诗

万里云雷一满盈，肇禋迄用在周祯。天元策入中兴运，星聚占如命验呈。敛五定知能锡保，先三早与致丁宁。春秋孔制宁无意，正见三雍颂汉京。
庭前碧桃花
作者：沈曾植
朝代：清
体裁：七言律诗

碧桃花自今年发，客舍寒迎旧历春。瓶钵老依僧计腊，轩窗晴喜日随人。难忘鹤禁班联梦，已是虫沙变易身。此日此时聊自得，不夷不惠藐谁亲。